ΔΗΜΗΤΡΗΣ ΚΑΖΑΚΗΣ: Όταν οι καταχρηστικές επιχορηγήσεις που εισπράτεις είναι σε ευρώ, πώς να μην σε τρομάζει η επιστροφή στην δραχμή κ. Τσίπρα;\nΤα λέμε όλα αυτά γιατί η κατάσταση με τον Τσίπρα έχει ξεφύγει πια. Να τι είπε μόλις χθες στο e.volos (22/7): «Η χώρα δεν έχει σχέδιο και αυτό είναι δραματικό που σας λέω… Στο όνομα του εμείς θα φέρναμε τη δραχμή, μας οδηγούν με μαθηματική ακρίβεια στη δραχμή αυτοί που ορκίζονται και ομνύουν στο ευρώ. Μην σας ξαφνιάζει. Θυμηθείτε τί λέγανε για την αναδιάρθρωση του χρέους ο κύριος Σαμαράς, ακόμη και ο κύριος Βενιζέλος, ο κύριος Παπαδήμος. Ο κύριος Παπαδήμος έγραφε άρθρα ολόκληρα σε Κυριακάτικες εφημερίδες λίγες εβδομάδες πριν αναλάβει πρωθυπουργός, για το ότι είναι αντίθετος στο PSI και έγινε πρωθυπουργός με στόχο να το εφαρμόσει. Ο κύριος Σαμαράς έλεγε, δεν υπάρχει στο λεξιλόγιό μας η λέξη αναδιάρθρωση, και μόλις αποφασίστηκε έσπευσαν οι ίδιοι να το παρουσιάσουν ως εθνικό στόχο, ως απόφαση σωτηρίας και να το φέρουν στον ελληνικό λαό με δάφνες και τυμπανοκρουσίες.\nΔεν θα ξαφνιαστώ λοιπόν αν οι ίδιοι άνθρωπου που πρωί, μεσημέρι, βράδυ, ορκίζονται στο ευρώ, είναι αυτοί που θα μας παρουσιάσουν την επιστροφή στο εθνικό νόμισμα ως μεγάλη εθνική επιτυχία. Θα είναι μια πολύ δύσκολη εξέλιξη όμως αν συμβεί, η οποία θα επιφέρει μεγάλη κοινωνική αναταραχή. Πρέπει να προετοιμαστούμε γι’ αυτό το ενδεχόμενο. Και πρέπει να προετοιμαστούμε αφενός μεν βεβαίως για να το αποτρέψουμε, αυτό θα πρέπει να είναι το πρώτιστο, αφετέρου δε όμως πρέπει να προετοιμαστούμε για το εάν είναι αδύνατο να το αποτρέψεις τί κάνεις για να προστατευτείς, τί κάνεις για να προστατεύσεις τον πληθυσμό, την μεγάλη κοινωνική πλειοψηφία που είναι οι μη προστατευμένοι, όχι αυτοί που τα έχουν στην Ελβετία και θα έρθουν πίσω με τα ευρώ και θα αγοράζουν όλη την Ελλάδα, αλλά αυτοί οι οποίοι είναι μισθωτοί, οι άνεργοι, οι επισφαλώς εργαζόμενοι, η μεγάλη πλειοψηφία του ελληνικού λαού.»\nΑνώνυμος 23 Ιουλίου 2012 - 1:20 μ.μ.\nΚαι συνδυάζοντάς το με αυτό έχουμε τον ορισμό της ελευθερίας και της δημοκρατίας:\nΑνώνυμος 23 Ιουλίου 2012 - 6:15 μ.μ.\nΔυστυχώς, η παγκόσμια πολιτική ελίτ έχει υποταχθεί στο καταραμένο διεθνές χρηματοπιστωτικό σύστημα των μεγάλων τραπεζών, αγορών - χρηματιστηρίων, πολυεθνικών εταιρειών - συμμοριών και αντίχριστων τύπου Σόρος - Ροκφέλερ (αντίχριστοι με την έννοια ότι προάγουν το κακό εις βάρος των λαών, προκειμένου να κερδίσουν ακόμα περισσότερα στα πλαίσια της παγκόσμιας οικονομίας και της "Νέας Τάξης", όχι με θρησκευτική - υπερφυσική σημασία. Επομένως, απλά μόνο πολιτικοί που θα είναι χριστοί ηγέτες, έχοντας ως πρώτη αρχή την προστασία των λαών και - το κυριότερο - ΑΡΧΙΔΙΑ, θα μπορέσουν να τα βάλουν με το ΚΑΚΟ και να αντιστρέψουν τη ροή των πραγμάτων...ερώτημα: υπάρχει τέτοιος πολιτικός σήμερα στην Ελλάδα; Εγώ βλέπω μόνο εθνοπροδότες, γερασμένους - κουρασμένους, συμβιβασμένους και διεφθαρμένους, τουλάχιστον στα υψηλά κλιμάκια...\nΑνώνυμος 23 Ιουλίου 2012 - 6:45 μ.μ.\nΧαίρετε κ.Καζάκη. Απλά θέλω να θέσω υπόψην σας τα παρακάτω , που θα πραγματοποιθούν μάλλον μετά τις εκλογές στις ΗΠΑ "ΟΙ ΕΒΡΑΙΟΙ ΘΑ ΠΡΟΚΑΛΕΣΟΥΝ ΤΟΥΣ ΤΟΥΡΚΟΥΣ , ΜΕ ΑΠΟΤΕΛΕΣΜΑ ΕΚΕΙΝΟΙ ΝΑ ΕΠΙΤΕΘΟΥΝ ΣΤΗΝ ΕΛΛΑΔΑ!": ΣΥΓΚΛΟΝΙΣΤΙΚΗ ΠΡΟΦΗΤΕΙΑ ΤΟΥ ΜΑΚΑΡΙΣΤΟΥ ΓΕΡΟΝΤΟΣ ΙΩΣΗΦ ΒΑΤΟΠΑΙΔΙΝΟΥ! "Η Τουρκία θα μας επιτεθεί, γιατί στην Ελλάδα δεν θα υπάρχει Κυβέρνηση"!\nΣτην Αθήνα ο πρόεδρος του Ισραήλ κ. Πέρες στις αρχές Αυγούστου\nΟι Τούρκοι «θα κάνουν μόνο μία πρόκληση στην Ελλάδα, που θα έχει σχέση με την αιγιαλίτιδα ζώνη. Και εμάς θα μας πιάσει πείνα. Θα πεινάσει η Ελλάδα. Και επειδή θα κρατήσει αυτή η μπόρα κάποιο διάστημα, μήνες θα είναι, “θα πούμε το ψωμί ψωμάκι”» σελ. 434 και άλλη φορά έλεγε … «Να έχετε ένα κτηματάκι και λίγο να το καλλιεργήτε. Κοντά σε σας, θα βοηθήσετε και κάποιον που δε θα έχει» σελ. 436\n- «Όταν ακούσεις στην τηλεόραση να γίνεται θέμα για τα μίλια, για την επέκταση των μιλίων (της αιγιαλίτιδας ζώνης) από 6 σε 12 μίλια, τότε από πίσω έρχεται ο πόλεμος. Ακολουθεί….Μετά την πρόκληση των Τούρκων, θα κατεβούν οι Ρώσοι στα Στενά. Όχι για να βοηθήσουν εμάς. Αυτοί θα έχουν άλλα συμφέροντα. Αλλά, χωρίς να το θέλουν, θα βοηθάνε εμάς. Τότε, οι Τούρκοι για να υπερασπισθούν τα Στενά, που είναι στρατηγικής σημασίας, θα συγκεντρώσουν εκεί και άλλα στρατεύματα. Παράλληλα , θα αποσύρουν δυνάμεις από καταληφθέντα εδάφη. Όμως, θα δουν τότε τα άλλα κράτη της Ευρώπης, συγκεκριμένα η Αγγλία, η Γαλλία, η Ιταλία και άλλα έξι – εφτά κράτη της ΕΟΚ, ότι η Ρωσία θα αρπάξει μέρη, οπότε θα πουν: “Δεν πάμε κι εμείς εκεί πέρα, μήπως πάρουμε κανένα κομμάτι;” Όλοι, όμως θα κυνηγούν τη μερίδα του λέοντος. Έτσι θα μπουν και οι Ευρωπαίοι στον πόλεμο…..Θα βγάλει η (ελληνική) κυβέρνηση απόφαση να μη στείλη στρατό. Θα κρατήσει στρατό μόνο στα σύνορα. Και θα είναι μεγάλη ευλογία που δε θα πάρει μέρος. Γιατί , όποιος πάρει μέρος σ΄ αυτόν τον πόλεμο (εν. τον ευρωπαϊκό), χάθηκε…»… 434\nΣΥΝΟΨΗ ΠΡΟΦΗΤΕΙΩΝ http://www.youtube.com/watch?v=S0rDMY3V3xU&feature=em-uploademail\nΑνώνυμος 25 Ιουλίου 2012 - 9:50 π.μ.\nΚαταπληκτικό κείμενο και οι κυβιστίσες του Τσίπρα είναι εμφανείς.\nΠΡΟΦΗΤΕΙΕΣ ΠΡΟΦΗΤΕΙΕΣ ΚΑΤΑΣΤΡΟΦΗ ΑΦΑΝΙΣΜΟΣ ΠΕΙΝΑ ΓΕΡΟΝΤΕΣ ΤΟΥΡΚΙΑ ΠΟΛΕΜΟΣ ΑΦΑΝΙΣΜΟΣ Μ.....Σ


Η Γη της Ελιάς: Αυτός είναι ο εγκέφαλος\n12 Δεκεμβρίου 2021 | 10:57\nΗ Γη της Ελιάς: Οι εξελίξεις στα επόμενα επεισόδια της σειράς είναι σοκαριστικές όταν μάθουμε πως αυτός είναι ο εγκέφαλος πίσω από όλα\nΗ Ιουλία ετοιμάζεται να παντρευτεί τον Κουράκο και η είδηση φέρνει πολύ μεγάλη χαρά στον Ισίδωρο, που πάντα τον ήθελε στο πλευρό της αδερφής του. Η χαρά του όμως τόσο του Ισίδωρου όσο και της Ιουλίας, θα κοπεί βίαια, από κακοποιούς που μπαίνουν να τους ληστέψουν. Πως θα συμβεί και ποιος κρύβεται πίσω από τη Φονική επίθεση σε Ισίδωρο και Ιουλία; Αυτός είναι ο εγκέφαλος και το μυαλό του Ισίδωρου δεν πάει καθόλου σε αυτόν.\nΟ εγκέφαλος της φονικής ληστείας είναι ο Κωνσταντίνος.\nΔείτε ακόμη Η Γη της Ελιάς: Πόλεμος ανάμεσα σε Μαρία και Ισίδωρο με ολέθριες συνέπειες\nΑυτό δεν θα περνούσε ποτέ από το μυαλό του Ισίδωρου. Ο Κωνσταντίνος είναι αδίστακτος και από ότι φαίνεται δεν υπολογίζει τίποτα, μπροστά στο χρήμα\nο Ανέστης, σύμφωνα με ρεπορτάζ του TVmania, ενημερώνει το Δημήτρη για κάτι σημαντικό . Έλα να σου πω . Nα ξέρεις ότι o Ισίδωρος Βρεττάκος, έχει πολύ χρήμα και μάλιστα όχι στις τράπεζες. Ξέρω πολύ καλά, ότι μέσα στο σπίτι του, έχει χρηματοκιβώτιο γεμάτο χρήματα και χρυσό λίρες και κοσμήματα ισχυρίζεται και ο Δημήτρης χαμογελάει πονηρά και με νόημα στον Ανέστη. Λέγοντάς του με τα μάτια, ότι σύντομα θα το τακτοποιήσει και φυσικά μερίδιο από αυτά θα έχει και ο Ανέστης. Η πληροφορία που πήρε ο Δημήτρης, δεν θα αργήσει να φτάσει στα αυτιά του Κωνσταντίνου: Eίναι σίγουρο ότι ισχύει;\nΜιλάμε για πολύ μεγάλη μπάζα λέει ο Δημήτρης και ο Κωνσταντίνος δίνει αμέσως την ανάλογη εντολή στους κακοποιούς που ελέγχει. Mε προσοχή ! Θέλω μόνο το χρηματοκιβώτιο. Καταλάβατε τι εννοώ τους τονίζει .Στο μεταξύ ο Ισίδωρος, παίρνει ακόμα μία χαρά καθώς είναι σίγουρος ότι πλέον θα πετύχει τους σκοπούς του, γιατί η Αθηνά, αποφασίζει να του πουλήσει το μερίδιο της. Τη χαρά του όμως τη χαλάει η ληστεία που γίνεται μέσα στη νύχτα στο σπίτι του.\nΔείτε ακόμη Η Γη της Ελιάς: Ευτυχία και Αποστολής ξανά μαζί\nΗ Γη της Ελιάς: Τα επεισόδια αυτής της εβδομάδας. Τι θα δούμε από την Κυριακή 12 έως και την Πέμπτη 16 Δεκεμβρίου\nΗ Βασιλική αποφασίζει να δώσει σημείο ζωής και τηλεφωνεί στον Στάθη. Ο πατέρας της, όμως, αντί να ανακουφιστεί, εκνευρίζεται από τη συμπεριφορά της, καθώς θεωρεί πως η Βασιλική γύρισε την πλάτη στην οικογένειά της αναίτια. Ο Γρηγόρης πλησιάζει όλο και περισσότερο την Ευτυχία, γεγονός που εκνευρίζει τον Αποστόλη.\nΤο νέο λογότυπο των Βρεττάκων είναι έτοιμο να μπει στα προϊόντα τους, αλλά η Μυρτάλη με τον Λυκούργο έχουν άλλα σχέδια κι ετοιμάζονται να το σαμποτάρουν. Οι εφιάλτες της Μάρθας επιμένουν κι έτσι ο Αλέξης ξεκινάει άτυπες συνεδρίες μαζί της, προκειμένου να βρει τη ρίζα του προβλήματος. Ο Φίλιππος φεύγει για την Αθήνα, προκειμένου να περάσει ένα ξέγνοιαστο διήμερο με τη Βασιλική. Μια φαινομενικά συνηθισμένη μέρα στους ελαιώνες παίρνει άσχημη τροπή όταν ο Νικόλας δέχεται τέσσερις σφαίρες.


Ιστολόγιο Διαλόγου για ΣΥΝ και ΣΥΡΙΖΑ: Ποιά αφήγηση για την Αριστερά;\nΤου Κώστα Βούλγαρη:\nΗ αφήγηση ανανεωτική «ανανεωτική αριστερά» υπήρξε το σχήμα στο οποίο αποκρυσταλλώθηκε το αίτημα για μια αριστερά διαφορετική, που τοποθετούνταν απέναντι στην κυρίαρχη αφήγηση του «υπαρκτού σοσιαλισμού». Μήτρα της η ΕΔΑ και πεδίο μορφοποίησής της αυτό του ευρωκομμουνισμού. Σήμερα, όμως, η αφήγηση «ανανεωτική αριστερά» δεν αντιστοιχεί παρά στην υπόμνηση της ιστορικότητας αυτού του αιτήματος, καθώς και στην περιγραφή της δύσκολης και προβληματικής διαδρομής οικειοποίησης του ευρωκομμουνιστικού εγχειρήματος στα καθ' ημάς. Όσο σκληρό κι αν ακούγεται αυτό, ας πάρουμε ένα μόνο παράδειγμα, τον Νίκο Πουλαντζά, δηλαδή ό,τι πιο σημαντικό πρόσφερε η καθ' ημάς αριστερά στη μαρξιστική θεωρία. Αντέχει, σήμερα, το έργο του; Η θεωρία του για το κράτος και τις κοινωνικές τάξεις μπορεί να έχει χρηστικότητα; Αμφιβάλλω. Γιατί πια το κράτος είναι εντελώς διαφορετικό (υπερεθνικοί θεσμοί, όπως της Ε.Ε., παγκοσμιοποίηση κλπ), όπως εντελώς διαφορετική είναι και η κοινωνική διάρθρωση (ακόμα κι αν κάποιος αντιστοιχήσει τους μετανάστες στην εργατική τάξη...).\nΒέβαια, το στρατηγικό πρόταγμα της ανανεωτικής αριστεράς, «σοσιαλισμός με δημοκρατία και ελευθερία», παραμένει το εφαλτήριο για οποιαδήποτε συζήτηση. Αποτελεί τη μόνη βάση αναφοράς του πολιτικού μας χώρου, ενώ εκφέρεται και προτάσσεται ως στρατηγικό στίγμα απ' όλες τις τάσεις και τα ρεύματα που τον διαπερνούν. Αυτό άλλωστε μας διαχωρίζει από τη νεοφιλελεύθερη σοσιαλδημοκρατία και τον αριστερόστροφο εθνικολαϊκισμό, που μας πιέζουν εκατέρωθεν. Και αυτό το πρόταγμα πρέπει να παραμείνει ως εφαλτήριο, διαρκές και αδιαπραγμάτευτο. Το πρόβλημα όμως είναι, πως πια δεν αρκεί για να περιγράψει ένα σύγχρονο αριστερό εγχείρημα.\nΗ αρχή που μπορεί να διέπει ένα τέτοιο μετα-κόμμα, τη μακροημέρευση του οποίου φαίνεται να επιθυμούν όλες οι τάσεις, τα ρεύματα και οι συνιστώσες, δεν μπορεί να είναι η αρχή της δημοκρατίας αλλά αυτή της πολυφωνίας. Δηλαδή, όχι η κανονιστική ισοτιμία και αντιπαράθεση διαφορετικών πολιτικών απόψεων, που όλες τους όμως είναι μονοφωνικές, μονολογικές (παρά τις πολιτικές διαφορές τους), αλλά η εν τω γίγνεσθαι συνύπαρξη λόγων διαφορετικής υφής και διαφορετικών ποιοτήτων, όπως είναι ο πολιτικός λόγος, ο λόγος των κινημάτων, ο λόγος της τέχνης. Και πάνω απ' όλα, η μεταξύ τους όσμωση, που θα ανασυνθέτει όλο το πολιτικό μόρφωμα. Για να δημιουργηθεί μια νέα, ιστορική πραγματικότητα της αριστεράς, η οποία, με όρους Μιχαήλ Μπαχτίν, δεν θα εγκαλεί τον πολίτη σε τρίτο πρόσωπο («αυτός»), αλλά σε δεύτερο («εσύ») και πρώτο («εμείς»). Που, αντί να «προσδιορίζει», θα ερωτά, θα προκαλεί, θα ακούει, μέσα από ένα περίπλοκο πλέγμα φωνών, «προθέσεων διασταυρούμενων, αντιπαρατιθέμενων, συναγωνιστικών, συμπληρωματικών, αντιφατικών».\nΔυστυχώς, τα αναμενόμενα δεν συνέβησαν, τουλάχιστον μέχρι στιγμής, παρά σε ελάχιστες περιπτώσεις. Αυτό που κυριάρχησε ήταν η απόπειρα «ριζοσπαστικοποίησης». Ριζοσπαστικοποίηση, όμως, τίνος; Μα της μοναδικής αφήγησης που συνέχει τον πολιτικό μας χώρο, δηλαδή ριζοσπαστικοποίηση της αφήγησης «ανανεωτική αριστερά». Αυτό όμως ήταν ένα διακύβευμα της δεκαετίας του 1980 και παραπέμπει (για εκατοστή φορά...), στη διαπάλη δύο τάσεων στο εσωτερικό του ευρωκομμουνισμού: αυτής που απέβλεπε στην ένταξή της στην καρδιά του πολιτικού συστήματος (απ' τον Ντ' Αλέμα μέχρι τους θλιβερούς εγχώριους μιμητές του), και της αριστερής εκδοχής του, εκείνης που, περνώντας μέσα από άγος της ιστορικής τομής του 1989, επιχείρησε να «επανιδρύσει» την αριστερά, όπως περιγράφεται και από τον τίτλο του ομώνυμου ιταλικού κόμματος.\nΣε αυτή την εκπρόθεσμη αντιπαράθεση, όπως ήταν φυσικό, οι μεν οχυρώθηκαν πίσω από την υπεράσπιση της ανανεωτικής αφήγησης, ενώ οι δε απέμειναν με έναν ριζοσπαστισμό χωρίς περιεχόμενο. Γιατί η επίκληση της «κινηματικότητας» έμεινε κενό γράμμα και εξαντλήθηκε στη φετιχοποίηση της μαχητικότητας των κινητοποιήσεων. Όμως το αναγκαίο χαρακτηριστικό «μαχητικότητα», από μόνο του, δεν παραπέμπει παρά στον αριστερίστικο πλειστηριασμό επαναστατικότητας, που επιχείρησε, για τόσες και τόσες δεκαετίες, να επιλύσει προβλήματα πολιτικής στρατηγικής -ατελέσφορα βέβαια. Το ίδιο και με τις τοπικές κινήσεις: τι περισσότερο κομίζουν, απ' ό,τι οι μεταπολιτευτικοί πολιτιστικοί σύλλογοι; Κι όμως, μπορούν να κομίσουν κάτι πολύ περισσότερο, αν αποτελέσουν στοιχεία μιας ευρύτερης αφήγησης. Αυτής που εκκρεμεί, ακόμη και ως διατύπωση. Γιατί η κινηματική αντίληψη μπορεί να γονιμοποιήσει την αριστερή σκέψη, μόνο αν εγγραφεί σε έναν ευρύτερο ορίζοντα, όπως π.χ. είναι αυτός του Ευρωπαϊκού Κοινωνικού Φόρουμ.\nΗ αφήγηση «ανανεωτική αριστερά» διέθετε θεωρία, είχε συγκεράσει στην κοίτη της σημαντικά ρεύματα της τέχνης και των ιδεών, ακόμα και τομές στην ίδια τη μαρξιστική σκέψη. Η αφήγηση «ριζοσπαστική αριστερά», όπως συρρικνώθηκε περιοριστικά, δεν διαθέτει τίποτα απ' αυτά, παρά μόνο εν δυνάμει. Και το κυριότερο: δεν αναζητά τη διαδικασία για να τα αποκτήσει. Το γεγονός ότι μετά τις εκλογές η κρίση του πολιτικού μας χώρου βρίσκει διέξοδο σε οργανωτικές αντιθέσεις και προοπτικές, είναι ενδεικτικό του αδιεξόδου. Όπως άλλωστε και ο ΣΥΡΙΖΑ. Το ζητούμενο δεν είναι να διευρυνθεί οριακά το κομματικό πεδίο του ΣΥΝ, περιλαμβάνοντας και τις μικρές συνιστώσες της εξωκοινοβουλευτικής αριστεράς, ακόμα και κάποιους ανένταχτους. Αυτή η διεύρυνση του πεδίου του πολιτικού λόγου είναι μονοσήμαντη, γι' αυτό και αδιέξοδη. Γιατί οι άλλοι λόγοι απουσιάζουν, στον ΣΥΡΙΖΑ μάλιστα εκκωφαντικά.


Πώς ακριβώς νηστεύουμε τη Μεγάλη Σαρακοστή και γιατί - ΕΚΚΛΗΣΙΑ ONLINE\nΠώς ακριβώς νηστεύουμε τη Μεγάλη Σαρακοστή και γιατί\nΠαρασκευή, 14 Φεβρουαρίου 2020 20:23\nΑρχική » ΝΕΑ » Πώς ακριβώς νηστεύουμε τη Μεγάλη Σαρακοστή και γιατί\nΓενικός κανόνας της νηστείας, είναι ότι απαγορεύεται η κατανάλωση τροφών που έχουν αίμα, δηλαδή κρέας και ψάρι, ενώ παράλληλα απαγορεύονται τα γαλακτοκομικά (γάλα-γιαούρτι-τυρί-βούτυρο), τα αβγά και το λάδι (αν και όχι η ελιά) και το κρασί.\nΓια την ακρίβεια, από λάδι και οίνο απέχουμε όχι μόνο Τετάρτες και Παρασκευές αλλά από Δευτέρα μέχρι και Παρασκευή. Το λάδι και ο οίνος επιτρέπεται μόνο τα Σάββατα και τις Κυριακές.\nΑν ορισμένοι πρέπει να τρώνε λάδι και άλλες ήμερες (Δευτέρα, Τρίτη, Πέμπτη), αυτό θα πρέπει νά γίνεται μόνο για συγκεκριμένους λόγους («δι” άσθένειαν σωματικήν») και ύστερα από έγκριση του Πνευματικού τους.\nΝηστίσιμες τροφές είναι : τα θαλασσινά (οστρακοειδή-μαλάκια) όπως χταπόδι, καλαμάρι, γαρίδες, σουπιές, μύδια, στρείδια, φρούτα και χυμοί, όσπρια όπως φακές ή φασόλια, λαχανικά, σπανάκι, μπρόκολο, ζυμαρικά, ρύζι, νιφάδες βρώμης, πολύσπορο ψωμί και ξηροί καρποί.\nΤον Ευαγγελισμό της Θεοτόκου καταλύουμε και ψάρι (25 Μαρτίου)\nΤων Αγίων Τεσσαράκοντα Μαρτύρων επιτρέπεται η κατάλυση οίνου και ελαίου (26 Μαρτίου)\nΤην Κυριακή των Βαϊων καταλύουμε ψάρι (9 Απριλίου)\nΤέλος, θα πρέπει να τονίσουμε ότι το Σάββατο και την Κυριακή καταλύουμε υποχρεωτικά οίνο και έλαιο, με μία εξαίρεση: Το Μεγάλο Σάββατο, το μοναδικό Σάββατο του έτους που τα νηστεύουμε, γιατί είναι ημέρα αυστηρής νηστείας και μέγιστου πένθους.\nΟ Ιερός Χρυσόστομος, αναφερόμενος στην Μεγάλη Τεσσαρακοστή, μας λέει ότι, την Αγία Τεσσαρακοστή νηστεύουμε όχι για το Πάσχα, όχι για το Σταυρό, αλλά για τις αμαρτίες μας, επειδή το Πάσχα δεν είναι υπόθεση νηστείας και πένθους, αλλά χαράς και ευφροσύνης.\nΤη Μεγάλη Εβδομάδα νηστεύουμε και συμπενθούμε και συμμετέχουμε στο εκούσιο Πάθος του Σωτήρος Χριστού μας με μία νηστεία πένθους και μετανοίας.\n«Η Μεγάλη Σαρακοστή είναι χριστιανική χρονική περίοδος νηστείας. Είναι η αρχαιότερη από τις μεγάλες νηστείες της Ορθόδοξης Εκκλησίας. Καθιερώθηκε τον 4ο αιώνα μ.Χ. Αρχικά διαρκούσε έξι εβδομάδες ενώ αργότερα προστέθηκε και η έβδομη εβδομάδα.\nΟνομάζεται «Σαρακοστή» γιατί περιλαμβάνει σαράντα ημέρες νηστείας, δηλ. από την Καθαρή Δευτέρα μέχρι και την Παρασκευή πριν το Σάββατο του Λαζάρου, οπότε ακολουθεί η Κυριακή των Βαΐων και η Μεγάλη Βδομάδα. «Μεγάλη» Σαρακοστή ονομάζεται όχι για τη μεγάλη διάρκειά της αλλά για τη σημασία της που γίνεται σε ανάμνηση των Παθών του Χριστού.\nΑποτελεί την προετοιμασία των πιστών για τη γιορτή της Ανάστασης του Χριστού. Στη πραγματικότητα μαζί με την εβδομάδα των Αγίων Παθών είναι πεντηκονθήμερη περίοδος.»\n1 ΚΑΙ ο Ιησούς, πλήρης Αγίου Πνεύματος, επέστρεψε από τον Ιορδάνη· και φερόταν από το Πνεύμα στην έρημο, 2 πειραζόμενος από τον διάβολο 40 ημέρες· και δεν έφαγε τίποτε εκείνες τις ημέρες·και αφού αυτές τελείωσαν, ύστερα πείνασε. 3 Και ο διάβολος είπε σ” αυτόν: Αν είσαι Υιός τού Θεού, πες σε τούτη την πέτρα να γίνει ψωμί. 4 Και ο Ιησούς απάντησε σ” αυτόν, λέγοντας: Είναι γραμμένο, ότι: «Μονάχα με ψωμί δεν θα ζήσει ο άνθρωπος, αλλά με κάθε λόγο τού Θεού».\nΒλέπουμε εδώ ότι ο ίδιος ο Χριστός ήταν ο εμπνευστής της σαρακοστής, ο οποίος για 40 μερόνυχτα νήστεψε χωρίς να φάει καθόλου . Βλέπουμε πως αυτός που τον οδηγά σ’ αυτή την μεγάλη δοκιμασία είναι ο ίδιος ο Πατέρας Θεός διαμέσου του Αγίου Πνεύματος και αυτό δεν γίνεται χωρίς λόγο.\nΑποτέλεσμα η μεγάλη διακήρυξη «Μονάχα με ψωμί δεν θα ζήσει ο άνθρωπος, αλλά με κάθε λόγο τού Θεού» . Ο Χριστός ο «ζωντανός λόγος του Θεού» ποτέ δεν μιλά μόνο με λόγια αλλά πάντα τα λόγια του είναι ζωή και πράξη.\nΗ νηστεία λοιπόν αποδεικνύει ότι η ζωή του ανθρώπου δεν εξαρτάται μονάχα από το ψωμί που θα φάει αλλά και από κάθε λόγο του Θεού.\nΟ άνθρωπος με άλλα λόγια δεν είναί μόνο σάρκα και ψυχή ώστε να χρειάζεται μόνο τροφή για να διατηρηθεί στην ζωή. Είναι και Πνεύμα το οποίο για να ζήσει του είναι αναγκαίο να φάει πνευματική τροφή της οποίας η γεύση και η ευωδιά είναι ασύγκριτα απολαυστικότερη και αναγκαιότερη γι’ αυτόν.\nΟ Χριστός λοιπόν είναι το παράδειγμα και πρότυπο μας στην νηστεία. Αυτή είναι λοιπόν και η έννοια της σαρακοστής : «να ακολουθήσουμε στα βήματα του Χρίστου και μαζί του έμπρακτα να διακηρύξουμε ότι για να ζήσουμε έχουμε ανάγκη τον ζωντανό λόγο του Θεού».\nΟ πειρασμός του διαβόλου μας φέρνει αντιμέτωπους με την δικιά του διακήρυξη βάση της οποίας έχει ονομαστεί “ο άρχοντας του κόσμου τούτου” : « Στην σάρκα σου είναι η ζωή, ακολούθησε τις επιθυμίες της….\nΑν δεν της δώσεις αυτό που σου ζητά θα πεθάνεις». Η λογική αυτής της διακήρυξης επικρατεί στον κόσμο σήμερα και αποτελεί τον κανόνα της ζωής για τους περισσότερους ανθρώπους εδώ κάτω στην γη: «Το σώμα χρειάζεται μονάχα τροφή για να ζήσει, οι ορμές τις σάρκας πρέπει να ικανοποιούνται ανεμπόδιστα, χωρίς χρήμα δεν πας πουθενά, χωρίς δύναμη και επιρροή δεν έχεις στον ήλιο μοίρα».\nΜε την νηστεία ο άνθρωπος υποτάσσει τις επιθυμίες της σάρκας του διακηρύττοντας ότι Μονάχα με τροφή και όλα τα άλλα τα αποκαλούμενα “αναγκαία” δεν θα ζήσει ο άνθρωπος. Ο λόγος του Θεού είναι αυτό που χρειάζεται περισσότερο και από την ίδια την τροφή για να μπορέσει να δει τον Θεό και σ’ αυτόν να βρει την ολοκλήρωση.\n13 ημέρες πριν Γράφει το ΕΚΚΛΗΣΙΑ ONLINE, ΝΕΑΝηστεία, Πάσχα, ΣΑΡΑΚΟΣΤΗ\nΦάρσαλα: Ιερόσυλοι “έγδυσαν” μοναστήρι αποτυγχάνοντας να κλέψουν και την καμπάνα50 μαθητές απο την Τρίπολη στην Ορθόδοξο Ακαδημία Κρήτης\nΤο Πάσχα, είθισται να φτιάχνουμε τσουρέκια. Μάλιστα, το έθιμο καλεί τις γυναίκες να ζυμώνουν τσουρέκια το πρωί της Μεγάλης Πέμπτης. Γιατί, όμως, φτιάχνουμε τσουρέκια το Πάσχα;\nΔΙΑΤΡΟΦΗ, ΕΙΠΑΝ, ΜΗΤΡΟΠΟΛΕΙΣ, ΝΕΑ\nΌσο περνάνε τα χρόνια βλέπουμε ότι αντί να λιγοστεύουν οι άνθρωποι που νηστεύουν, αντίθετα αυξάνονται.\nΑυτό, ωστόσο, το βλέπουμε σε διάφορες εκδηλώσεις. Όπως π.χ. η προσέλευση πολλών ανθρώπων στην εξομολόγηση, πολλοί άνθρωποι νηστεύουν, πηγαίνουν στο Άγιον Όρος, έχουν πνευματικό, κ.λπ.\nΑυτό δείχνει μια ποιοτική άνοδο. Δεν είμαστε απλώς δεισιδαίμονες αλλά συνειδητοί χριστιανοί.\nΓια να είναι σήμερα κάποιος συνειδητός χριστιανός σημαίνει πως έχει παραδεχθεί την αλήθεια του Ευαγγελίου, οπότε αυτό είναι πολύ σπουδαίο.\nΔώρο Πάσχα: Συντάξεις και επιδόματα-Πληρωμή σήμερα Μεγάλη Τετάρτη\nΔΩΡΟ ΠΑΣΧΑ: Πληρώνεται σήμερα το Δώρο Πάσχα και οι συντάξεις και τα επιδόματα μηνός Μαΐου σε δικαιούχους ανασφάλιστους υπερήλικες. Συνολικά, θα καταβληθούν 11,298 εκατ. ευρώ σε 34.093 δικαιούχους.


σέξι racing ολόσωμη φόρμα jumpsuit με στρινγκ-μαύρη άσπρη | Nuova Moda\nσέξι racing ολόσωμη φόρμα jumpsuit με στρινγκ μαύρη άσπρη σέξι racing ολόσωμη φόρμα jumpsuit με στρινγκ μαύρη άσπρη σέξι racing ολόσωμη φόρμα jumpsuit με στρινγκ μαύρη άσπρη\nΣέξι racing ολόσωμη φόρμα-jumpsuit, μαύρη άσπρη.\nRacy lady με χαμηλό ντεκολτέ μπροστά και εξώπλατη. Τονίζει την εικόνα! Περιλαμβάνετε στρινγκ.\nΙδανικό για την πίστα ή το αποκριάτικο πάρτι! Τα γάντια δεν περιλαμβάνονται.


Απόλλων: Ο «νέος Μέσι» θα παίρνει €120.000 | Goal News Cy\nGOALΑπόλλων: Ο «νέος Μέσι» θα παίρνει €120.000\nΑπόλλων: Ο «νέος Μέσι» θα παίρνει €120.000\nΟ Φλορεντίν Ματέι αποτελεί το πρώτο χειμερινό μετεγγραφικό απόκτημα του Απόλλωνα. Ο Ρουμάνος μεσοεπιθετικός εντάχθηκε ήδη στο ρόστερ των «γαλάζιων» και μάλιστα όπως ανέφερε ο Σωφρόνης Αυγουστή στη συνέντευξη Τύπου της Πέμπτης (9/1) ενόψει του κυριακάτικου (12/1) αγώνα με τον Ολυμπιακό Λευκωσίας δεν αποκλείεται να είναι στην αποστολή εφόσον κριθεί έτοιμος να προσφέρει αγωνιστικά.\n«Είχαμε επικοινωνία τον τελευταίο καιρό, πήρα πληροφορίες γι’ αυτόν. Είναι καλός στο ένα εναντίον ενός, καλός χειριστής και δημιουργεί προβλήματα στον αντίπαλο. Θα μας δώσει επιπλέον λύσεις για να ανταποκριθούμε», ήταν η «σκιαγράφηση» του Σωφρόνη Αυγουστή για την πρώτη επιλογή ενίσχυσης της λεμεσιανής ομάδας.\nΟ Ματέι αγωνίστηκε 13 φορές στο πρώτο εξάμηνο της φετινής περιόδου με την Άστρα Γκιουργκίου στο πρωτάθλημα Ρουμανίας χωρίς να βρει δίκτυα. Τον Ιανουάριο του 2019 είχε πάρει μετεγγραφή από την Ιτιχάντ Κάλμπα (τον αγόρασε έναντι 430.000 ευρώ από την Ριέκα) στην Στεάουα Βουκουρεστίου με τον ιδιόρρυθμο ιδιοκτήτη της ρουμάνικης ομάδας να τον χαρακτηρίζει ως «νέο Μέσι».\nΔιαβάστε επίσης: Απόλλων: Εντείνονται οι επαφές, πλησιάζει ο Μπένσοπ\nΗ ιστοσελίδα digisport.ro αποκαλύπτει τη οικονομική συμφωνία του Απόλλωνα με τον Φλορεντίν Ματέι. Όπως αναφέρουν οι Ρουμάνοι ο 26χρονος μέσος θα πάρει 60.000 ευρώ μέχρι το τέλος της τρέχουσας περιόδου, ενώ για την επόμενη σεζόν θα βάλει στον τραπεζικό του λογαριασμό 120.000 ευρώ.\nΔιαβάστε επίσης: Αυγουστή για Σελάγια, Σελίμοβιτς, μετεγγραφές και «κανείς δεν ασχολείτο…»


Μια μοναδική ιστοσελίδα γνωριμιών – 100 χρήσιμες συμβουλές. Ιστοσελίδα για την υγεία και την ομορφιά σου\nPosted on May 3, 2017 by Eva Angelopoulos\nΠρόσφατα δημιουργήθηκε μια νέα ιστοσελίδα γνωριμιών, η οποία αποτελεί μια μοναδική πλατφόρμα που διευκολύνει την επικοινωνία μεταξύ των ανθρώπων σε όλο τον κόσμο. Εδώ μπορείτε εύκολα να περάσετε καλά συζητώντας με ενδιαφέροντα άτομα, να κάνετε νέους φίλους ή να βρείτε τον έρωτα της ζωής σας.\nΟι δυνατότητες του Jeempo\nΤα σχόλια για την ιστοσελίδα γνωριμιών Jeempo περιγράφουν τις πολλές ευκαιρίες που προσφέρει στους χρήστες της. Εδώ μπορείτε να συναντήσετε ανθρώπους που ζουν στην πόλη ή την περιοχή σας ή να συνομιλήσετε με ανθρώπους που ζουν χιλιάδες μίλια μακριά από τον τόπο σας.\nΝα ανεβάσετε μέχρι και 30 νέες φωτογραφίες σε ένα μόνο άλμπουμ\nΝα συμπληρώσετε ένα ερωτηματολόγιο που να περιγράφει τα ενδιαφέροντά σας, τη θρησκεία σας, τι πιστεύετε για τις κακές συνήθειές σας και άλλες πληροφορίες για τον εαυτό σας (το ερωτηματολόγιο περιέχει 48 ερωτήσεις)\nΝα βλέπετε προφίλ άλλων χρηστών που προτείνονται από την υπηρεσία ( η επιλογή γίνεται βάσει των ενδιαφερόντων σας)\nΝα ξεκινάτε νέες συζητήσεις με τους χρήστες που σας ενδιαφέρουν (η συζήτηση εμφανίζεται άμεσα στο κάτω δεξί μέρος της οθόνης σας, επομένως δεν υπάρχει περίπτωση να χάσετε κάποιο μήνυμα)\nΝα ξεκινάτε νέες επαφές, να τις αποδέχεστε ή να τις απορρίπτετε\nΝα βλέπετε πόσοι χρήστες online βρίσκονται κοντά σας\nΝα κάνετε αλλαγές στο προφίλ σας οποιαδήποτε στιγμή\nΝα κρατάτε τα “Μου αρέσει” και να λαμβάνετε περόμοιες εμπιστευτικές «εξομολογήσεις»\nΝα επικοινωνείτε μέσω live chat (ζωντανής συνομιλίας)\nΝα αναζητάτε πραγματικούς συνομιλητές μέσω της επιλογής «οι άνθρωποι γύρω σας»\nΝα βλέπετε ποιος επισκέπτεται τη σελίδα σας\nΓια να αποκτήσετε πολλά θετικά συναισθήματα από τη συνάντησή σας με νέους ανθρώπους, πρέπει απλά να εγγραφείτε, να συμπληρώσετε το ερωτηματολόγιο και να προσθέσετε αρκετές φωτογραφίες. Για να βρείτε έναν νέο φίλο, να κάνετε μια καλή γνωριμία ή να συναντήσετε το άλλο σας μισό, πρέπει να δείτε προτεινόμενα προφίλ και να δημιουργήσετε νέες γνωριμίες. Αν κάποιος που σας αρέσει συμφωνήσει να σας γνωρίσει, μπορείτε να ξεκινήσετε επικοινωνία. Μπορείτε επίσης να δηλώσετε τα ενδιαφέροντά σας, χρησιμοποιώντας την ετικέτα «Μου αρέσει».\nΌσο περισσότερες φωτογραφίες ανεβάσετε, τόσο μεγαλύτερες πιθανότητες υπάρχουν να προσέξουν το προφίλ σας άνθρωποι με παρόμοια ενδιαφέροντα. Αν είστε ενεργός χρήστης, έχετε την ευκαιρία να βρείτε γρήγορα ανθρώπους για να συζητάτε, να κάνετε νέους φίλους ή να ξεκινήσετε μια σχέση.\nΜέσα από την ιστοσελίδα γνωριμιών Jeempo, οι άνθρωποι κανονίζουν ραντεβού, μοιράζονται τα προβλήματά τους (είναι ευκολότερο να μιλήσετε για τα προβλήματά σας σε ένα άτομο που δεν γνωρίζετε καλά), αναζητούν τον έρωτα της ζωής τους ή ψάχνουν μια γυναίκα/έναν άντρα για σχέση. Αυτοί που θέλουν να έχουν περιστασιακές σχέσεις, μπορούν επίσης να βρουν σύντροφο καθώς υπάρχει ένα ειδικό τμήμα σχεδιασμένο για το σκοπό αυτό.\nΓια να συναντήσετε νέους ανθρώπους, πρέπει να συμπληρώσετε μια απλή αίτηση εγγραφής και να δώσετε τα στοιχεία σας σε ένα ιδιαίτερο ερωτηματολόγιο.\nΦύλο και κατοικία\nΌνομα (μπορείτε να χρησιμοποιήσετε ένα ωραίο ψευδώνυμο). Το ελάχιστο μήκος ενός ονόματος είναι μόνο 2 γράμματα, ενώ μπορείτε να χρησιμοποιήσετε και σύμβολα\nΤηλέφωνο επικοινωνίας. Χρησιμοποιείται στη δημιουργία του προφίλ σας και στην περαιτέρω αναγνώρισή του\nΚωδικός πρόσβασης για το λογαριασμό σας\nΑυτό είναι όλο! Τώρα μπορείτε να ξεκινήσετε την επικοινωνία σας. Συνήθως, ο χρόνος που μεσολαβεί μεταξύ της εγγραφής και των πρώτων μηνυμάτων είναι μόνο 2-3 λεπτά.\nΜπορείτε να επιλέξετε την επιλογή γρήγορης εγγραφής στην ιστοσελίδα χρησιμοποιώντας κοινωνικά δίκτυα. Απλά κάντε κλικ στο εικονίδιο ενός δικτύου στο οποίο έχετε εγγραφεί, εισάγετε το όνομα χρήστη και τον κωδικό πρόσβασής σας και, εάν απαιτείται, επιτρέψτε τη χρήση πληροφοριών από το προφίλ σας. Τα σχόλια των πελατών αποδεικνύουν ότι αυτή η επιλογή είναι πολύ πιο γρήγορη.\nΚατάσταση VIP. Τι είναι;\nΗ ιστοσελίδα γνωριμιών Jeempo Ελλάδας έχει τη δυνατότητα ενεργοποίησης της κατάστασης Premium. Αυτή η υπηρεσία είναι επί πληρωμή και το κόστος εξαρτάται από την περίοδο για την οποία θα είστε εγγεγραμμένος. Η κατάσταση Premium έχει πολλά προνόμια. Για παράδειγμα, δεν μπορούν όλοι οι χρήστες να δουν σε ποιους “άρεσε” το προφίλ τους, ενώ οι χρήστες VIP το γνωρίζουν. Εκτός αυτού, ο λογαριασμός Premium σας επιτρέπει να διαβάζετε και να στέλνετε προσωπικά μηνύματα, να ακυρώσετε την άρνησή σας να δεχτείτε κάποια νέα γνωριμία, να δημιουργείτε έως και 20 νέες επαφές την ημέρα και να προσέχουν περισσότερο το προφίλ σας, ανεβάζοντάς το στην κορυφή. Επιπλέον μπόνους είναι η ειδική παράδοση των μηνυμάτων σας, τα οποία θα παραδίδονται πρώτα.\nΠοιος ωφελείται από το Jeempo;\nΗ ιστοσελίδα γνωριμιών Jeempo θα σας βοηθήσει:\nΝα βρείτε την πραγματική, ειλικρινή αγάπη\nΝα συζητάτε με χρήστες από άλλες περιοχές, φιλτράροντάς τους με βάση τα δικά σας ενδιαφέροντα\nΝα συναντήσετε ένα αγόρι ή ένα κορίτσι για μια περιστασιακή σχέση ή απλά για μια βραδιά\nΗ ιστοσελίδα γνωριμιών Jeempo γίνεται όλο και πιο δημοφιλής στην Ελλάδα, αφού περισσότερα από 1000 άτομα εγγράφονται καθημερινά. Κάντε νέους φίλους, βρείτε τον έρωτα ή ένα αγόρι/κορίτσι για περιστασιακή σχέση!\n« Ionic White: Λεύκανση στο σπίτι σαν του οδοντίατρου\nMagnuFuel – Συσκευή για μείωση κατανάλωσης καυσίμου και αερίων »


Η επικείμενη εμφάνιση των ΠΡΟΦΙΛ στο SIX D.O.G.S στις 27 του μήνα ήταν η αφορμή για αυτή τη συνέντευξη αλλά και την καλύτερη γνωριμία μας με τη μπάντα που σίγουρα θα δούμε ακόμα πολλές φορές στις ροκ αθηναϊκές και όχι μόνο σκηνές. Παίζουν μαζί από το 2000, ενώ το 2015 ολοκλήρωσαν την πρώτη τους δισκογραφική δουλειά. Τα “Aόρατα παιδιά”, όπως αυτή ονομάζεται, περιέχει έντεκα κομμάτια τα οποία πραγματικά αξίζει να ακούσετε. Μέσα στο ’17 θέλουν να ολοκληρώσουν και το δεύτερο δίσκο τους, ενώ για το μέλλον θέλουν να συνεχίσουν να γράφουν ωραίες μουσικές και να είναι αγαπημένοι.\nΤους αφήνουμε στα χέρια σας για να τους περιεργαστείτε καλύτερα. Εμείς τους ευχαριστούμε πολύ για την όμορφη συζήτηση και τους ευχόμαστε καλή επιτυχία.\nΡαντεβού στο SIX D.O.G.S!\n-Παιδιά, κατ' αρχήν θα ήθελα να σας ρωτήσω πώς και με ποια αφορμή δημιουργήθηκε η μπάντα σας; Ποιοι απαρτίζουν τους ΠΡΟΦΙΛ αυτή τη στιγμή;\nΤο συγκρότημα δημιουργήθηκε το 2000 από τους Γιώργο (κιθάρα), Πέτρο (Φωνή), Μάνο (τύμπανα), Ηλία (μπάσο) και Σπύρο (κιθάρα), φίλοι από το σχολείο και από την γειτονιά όπου μεγαλώσαμε στο Παγκράτι. Το 2001 προστέθηκαν στη σύνθεση του γκρουπ η Ελισάβετ Παπαλεξοπούλου (φλάουτο) και Βάσω Νικολαίδου (φωνή). Έως το 2007 εμφανιζόμασταν σε διάφορες μουσικές σκηνές ως cover band. Το 2007 αποχώρησαν από το γκρουπ η Ελισάβετ και η Βάσω και η μπάντα γύρισε σελίδα. Χρησιμοποιώντας πλέον το όνομα "ΠΡΟΦΙΛ" ξεκίνησε μία νέα προσπάθεια όπου έμφαση δόθηκε σε δικό μας υλικό. Από τότε μέχρι σήμερα έχουμε εμφανιστεί σε πολλά club σε Αθήνα και επαρχία και έχουμε κυκλοφορήσει ένα promo l.p. (Καλημέρα Τυχερέ Άνθρωπε – 2007), ένα promo e.p. (Δεκέμβρης – 2010) και το πρώτο μας ολοκληρωμένο δίσκο (Αόρατα Παιδιά – 2015). Το 2008 αποχώρησε από το γκρουπ και ο Σπύρος και από τότε η μπάντα μας παραμένει 4-μελής.\n-Άλλαξε με το πέρασμα των χρόνων από την αρχή της πορείας σας η μουσική και ο ήχος σας; Αν ναι, πώς πήρατε την απόφαση αυτή;\nΣίγουρα έχουν υπάρξει αλλαγές και στον ήχο μας, αλλά και το ύφος μας όλα αυτά τα χρόνια. Πρώτα απ’ όλα αυτό οφείλεται στην αλλαγή της σύνθεσης της μπάντας. Οι ενορχηστρώσεις μας έχουν περάσει από πολλές φάσεις. Τα τελευταία χρόνια έχουμε καταλήξει σε έναν πιο καθαριστικό ήχο (μετά από πολύ ψάξιμο) που πιστεύουμε ότι μας ταιριάζει περισσότερο. Επίσης τον τελευταίο καιρό πειραματιζόμαστε και με άλλα όργανα όπως τρομπέτα, πλήκτρα, ηλεκτρονικούς ήχους κ.α., όπως και με ρυθμούς και μελωδίες από πολλά μουσικά είδη όπως τζαζ ή ηπειρώτικα. Πολύ πιθανό όλοι αυτοί οι πειραματισμοί να αποτυπωθούν και σε κάποια τραγούδια που θα βρίσκονται στις επόμενες δουλειές μας.\n-Μιλήστε μας για το δίσκο σας “Αόρατα παιδιά”. Σημαίνει κάτι ο τίτλος, πώς τον εμπνευστήκατε;\nΟ δίσκος ολοκληρώθηκε το 2015 με τη βοήθεια του Ανδρέα Βαιτούδη (Ενδελέχεια) στο GFS pro studio. Είναι στην ουσία η πρώτη μας ολοκληρωμένη δισκογραφική δουλειά (ναι το ξέρουμε μας πήρε 15 χρόνια!) και περιέχει κάποιες επανεκτελέσεις από τα promo που είχαμε κυκλοφορήσεις έως τότε, τραγούδια που είχαν γραφτεί την περίοδο του Δεκέμβρη 2008, αλλά και καινούρια τραγούδια. Είναι μια πολύ σημαντική στιγμή για εμάς, καθώς παρουσιάσαμε για πρώτη φορά το έργο μας και ότι είχαμε αποκομίσει από την 15ετή κοινή μας πορεία ως μουσικοί αλλά κυρίως ως παρέα, σε δίσκο. Ο τίτλος προέρχεται από ένα στίχο του τραγουδιού μας “Ο Φύλακας της Φωτιάς”. Όταν της πόλης ο ιστός μας κλείνει σφιχτά, κάτι αόρατα παιδιά γεννιούνται κρυφά.\n-Τη δημιουργία ενός κομματιού ποιος την αναλαμβάνει; Πώς αποφασίζετε από κοινού για τα τραγούδια που θα συμπεριλάβετε στο δίσκο σας;\nΤη κεντρική ιδέα όσο αφορά τη μουσική την φέρνει ο Γιώργος (κιθάρα) και τους στίχους τους γράφει ο Ηλίας (μπάσο). Παρ’ όλα αυτά, γίνεται ομαδική δουλειά στις πρόβες και το τραγούδι θα προκύψει από μία συλλογική προσπάθεια. Η διαδικασία για την επιλογή των κομματιών που θα μπουν σε ένα δίσκο είναι πολύ δύσκολη. Στα “Αόρατα Παιδιά” μετά από πολλές συζητήσεις (έντονες πολλές φορές) αποφασίσαμε να κάνουμε “εκλογές”. Στήθηκε κάλπη και ο καθένας ψήφισε τα κομμάτια που ήθελε. Αυτά που συγκέντρωσαν τις περισσότερες ψήφους μπήκαν στο δίσκο. Αποφάσισε η δημοκρατία δηλαδή.\n-Στο τέλος του μήνα διοργανώνετε μια μεγάλη συναυλία στο SIX D.O.G.S, ενώ πρόσφατα πραγματοποιήσατε live σε διάφορους χώρους. Μιλήστε μας για αυτό. Πώς αντιμετωπίζετε το θέμα των live και πώς κλείνετε τις συνεργασίες σας;\nΤην Παρασκευή 27/01 (21:30) διοργανώνουμε μία μεγάλη γιορτή στο SIX D.O.G.S. Η ιδέα ήταν να μοιραστούμε τη σκηνή με φίλους μουσικούς και να περάσουμε όλοι καλά. Θα έχουμε τη χαρά να φιλοξενήσουμε τους:\nΑντρέα Πολυζωγόπουλο (τρομπέτα)\nΑλέκο Γεωργουλόπουλο (κιθάρα)\nΑλέξανδρο Κτιστάκη (φωνή)\nJason Λεοντίδη (κιθάρα)\nΤα live τα κυνηγάμε σαν τρελοί. Όποτε μας δίνεται η ευκαιρία δεν λέμε ποτέ όχι. Τον τελευταίο 1,5 χρόνο (μετά την κυκλοφορία του δίσκου μας) είχαμε την δυνατότητα να πραγματοποιήσουμε αρκετές εμφανίσεις σε Αθήνα και επαρχία. Μας χαροποιεί ιδιαίτερα αυτό καθώς δείχνει ότι τα "Αόρατα Παιδιά" άρεσαν σε αρκετό κόσμο. Τα live τα κλείνουμε μόνοι μας, καθώς προτιμούμε να διαχειριζόμαστε μόνοι μας αυτό το κομμάτι της δουλειάς μας.\n-Πόσα περιθώρια έχει το ελληνικό ροκ να ξαναζήσει τις στιγμές της δεκαετίας του '90 κατά τη γνώμη σας;\nΕίναι αλήθεια πως για ένα αρκετά μεγάλο χρονικό διάστημα (2000 – 2010) η ελληνική ανεξάρτητη σκηνή έμοιαζε να πνέει τα λοίσθια. Μεγάλο μερίδιο ευθύνης γι’ αυτό είχαν – κατά τη γνώμη μας – και οι δημιουργοί καθώς (πλην ελαχίστων εξαιρέσεων) έμεναν εγκλωβισμένοι σε ένα ξεπερασμένο μουσικά και αισθητικά ύφος, πιθηκίζοντας μελωδίες, riffs και στιχάκια του παρελθόντος. Τα τελευταία χρόνια φαίνεται να γίνεται κάτι πολύ όμορφο και δημιουργικό στη σκηνή μας. Διαμορφώνεται μια πολύ ενδιαφέρουσα κατάσταση με μια πληθώρα εξαιρετικών μουσικών projects να αναπτύσσονται και να εξελίσσονται σε όλη τη χώρα. Αναφέρουμε ενδεικτικά: Bazzoka, Chinese Basement, Bad Movies, Memphis, Γουρούνια στο Διάστημα, Kollektiva, ΔΟΓΜΑ, Salto Mortale, Norma, Αγόρια στον Ήλιο, Τεφλον, Largo, Κωμωδία Θανάτου, Μπαλάντες για Φόνους, Λάμδα, Βασίλης Ράλλης, Rockamora, Amantes Amentes και πολλοί άλλοι. Όλες αυτές οι μπάντες, αλλά και σπουδαίοι δημιουργοί (Γ. Αγγελάκας, Π. Παυλίδης, Στέλιος Σαλβαδόρ, Δημήτρης Μητσοτάκης, Γρηγόρης Κλιούμης κ.α.) που βρίσκονται ακόμα στις επάλξεις της δημιουργίας μας κάνουν να νιώθουμε αισιόδοξοι για το μέλλον της σκηνής μας.\n-Χρησιμοποιείτε το διαδίκτυο για τη διάδοση της μουσικής σας και είναι λογικό εν έτει 2017! Θεωρείτε πως το internet βοηθά ένα συγκρότημα να έχει απήχηση στο ευρύτερο κοινό; Υπάρχει πιθανότητα ο ακροατής να “μπερδευτεί” εξαιτίας των πολλών ακουσμάτων;\nΗ απάντηση είναι και ναι και όχι. Από τη μία, με την ανυπαρξία της δισκογραφίας η λύση του διαδικτύου μοιάζει - και είναι - μονόδρομος για γκρουπ σαν το δικό μας. Από την άλλη η υπερπροσφορά της μουσικής κουράζει τους ακροατές με αποτέλεσμα σε επιστρέφουμε σε καταστάσεις όπου ο κόσμος ακούει αυτό που του προσφέρουν στο πιάτο. Όπως και να έχει πεποίθηση μας είναι πως οι μπάντες θα πρέπει να επικεντρωθούμε στο δημιουργικό κομμάτι και να μην χαθούμε στην άβυσσο του διαδικτύου προσπαθώντας να γίνουμε μάνατζερ του έργου μας.\n-Τι φαντάζεστε για τους ΠΡΟΦΙΛ σε κάποια χρόνια από τώρα; Ποια είναι τα επαγγελματικά σας σχέδια; Κάποιος δίσκος ίσως;\nΑυτό που έχουμε σαν στόχο για το άμεσο μέλλον είναι να είμαστε μαζί και αγαπημένοι σαν μπάντα. Να γράφουμε όμορφες μουσικές, δυνατούς στίχους και να δημιουργούμε ωραία τραγούδια. Αυτή τη περίοδο δουλεύουμε υλικό για το 2ο μας δίσκο, τον οποίο ελπίζουμε να έχουμε ολοκληρώσει μέσα στο 2017.\nΓια περισσότερες πληροφορίες για τους ΠΡΟΦΙΛ μπείτε:\nΣτο επίσημο site τους\nΣτο κανάλι τους στο youtube


Κορονοϊός: Βελτίωση της κατάστασης από το Πάσχα βλέπει ο υπουργός Υγείας της Γερμανίας – News.gr\nΗ κατάσταση θα βελτιωθεί από το Πάσχα και προς το καλοκαίρι, ενώ εντός του έτους θα φθάσουμε πιθανότατα στην ενδημική φάση της πανδημίας του κορονοϊού, εκτίμησε ο επικεφαλής του τμήματος Ιολογίας του Πανεπιστημιακού Νοσοκομείου του Βερολίνου Charité Κρίστιαν Ντρόστεν, ο οποίος ωστόσο προέβλεψε ότι θα χρειαστεί ο εμβολιασμός με νέα, προσαρμοσμένη ενισχυτική δόση, η οποία θα είναι διαθέσιμη εντός του β' τριμήνου του 2022. Ο υπουργός Υγείας της Γερμανίας, Καρλ Λάουτερμπαχ τόνισε από την πλευρά του ότι δεν υπάρχει λόγος λήξης συναγερμού και προειδοποίησε ότι η «Όμικρον» δεν θα είναι η τελευταία παραλλαγή και μια νέα παραλλαγή το φθινόπωρο θα μπορούσε να είναι πολύ πιο επικίνδυνη και μεταδοτική.\n«Το φθινόπωρο θα υπάρχουν και πάλι απροστάτευτοι άνθρωποι και επιπλέον πολλοί θα έχουν χάσει την προστασία τους, διότι θα υπάρχει νέα παραλλαγή. Μια νέα παραλλαγή θα μπορούσε επίσης να είναι πολύ πιο επικίνδυνη και μεταδοτική, αυτό δεν το γνωρίζουμε. Αυτή τη στιγμή υποχωρούμε πολύ για τους ανεμβολίαστους. Τα παιδιά κυρίως παραχωρούν πολλά προκειμένου να προστατεύσουμε τους ανεμβολίαστους. Σε αντάλλαγμα, μπορούμε επίσης να τους ζητήσουμε να εμβολιαστούν. Προστατεύονται έτσι από τη σοβαρή νόσηση και μπορούμε να ξαναρχίσουμε τη ζωή μας. Η "Όμικρον" δεν είναι η τελευταία παραλλαγή», δήλωσε ο υπουργός Υγείας Καρλ Λάουτερμπαχ κατά τη διάρκεια συνέντευξης Τύπου και επανέλαβε την έκκλησή του για εμβολιασμό του πληθυσμού. Ο υπουργός Υγείας σημείωσε ακόμη ότι τα μέτρα περιορισμού της πανδημίας αποδίδουν, δεν υπάρχει ωστόσο κανένας λόγος χαλάρωσής τους ή λήξης συναγερμού. Η Γερμανία έχει καταφέρει να επιβραδύνει σημαντικά τον χρόνο διπλασιασμού των κρουσμάτων σε σχέση με άλλες χώρες, επισήμανε, τονίζοντας ταυτόχρονα ότι το εμβολιαστικό κενό είναι σοβαρό, όπως και το ποσοστό ανεμβολίαστων μεταξύ των μεγαλύτερων σε ηλικία. Ενδεικτικά ανέφερε ότι μόνο στην κατηγορία άνω των 60 ετών, υπάρχουν στη χώρα τρία εκατομμύρια ανεμβολίαστοι.\nΟ Κρίστιαν Ντρόστεν από την πλευρά του περιέγραψε την παραλλαγή «Όμικρον» ως ειδική περίπτωση, η οποία απαιτεί προσασμοσμένη εμβολιαστική προστασία. «Εντός του β' τριμήνου θα υπάρξει επικαιροποιημένη έκδοση, προκειμένου να εμβολιαστούμε κατά της νέας και των παλαιότερων παραλλαγών. Οι ανοσίες θα επικαλύπτονται, αλλά θα χρειάζεται προστασία και από τις δύο παραλλαγές, διότι κάποιος που έχει αναρρώσει από την "Όμικρον" δεν έχει ανοσία από μια παλαιότερη μορφή του ιού. Ίσως χρειαστεί να το προσφέρουμε σε μεγάλο μέρος του πληθυσμού, ίσως στο σύνολό του», ανέφερε.\nΣε ό,τι αφορά τον σχεδιαζόμενο υποχρεωτικό εμβολιασμό, ο υπουργός - και καθηγητής επιδημιολογίας - και οι άλλοι δύο επιστήμονες τάχθηκαν υπέρ της εισαγωγής υποχρέωσης εμβολιασμού, προκειμένου, όπως είπαν, να σωθούν ανθρώπινες ζωές. «Αν κάποιος αισθάνεται ότι είναι απαραίτητο κάτι τέτοιο, το οποίο είναι και υπολογισμένο, καθώς ο εμβολιασμός είναι πολύ ασφαλής, πρέπει και να δράσει», τόνισε ο κ. Λάουτερμπαχ και διευκρίνισε ότι ο ίδιος, προσωπικά και ως βουλευτής, τάσσεται υπέρ της γενικής υποχρέωσης εμβολιασμού για τους πολίτες άνω των 18 ετών. Απαντώντας ωστόσο σε σχετική ερώτηση, σημείωσε ότι ως υπουργός Υγείας θεωρεί ότι δεν πρέπει να πάρει επίσημη θέση ενόψει της συζήτησης που θα διεξαχθεί στο Ομοσπονδιακό Κοινοβούλιο.\nΑναφερόμενος δε στους πολέμιους του εμβολιασμού δήλωσε ότι δεν είναι σωστό να υποβιβάζονται ή να αντιμετωπίζονται διαφορετικά. «Το θέμα είναι αν κάποιος θα είναι υποχρεωμένος να εμβολιαστεί - και θα είναι», είπε χαρακτηριστικά, ενώ εκτίμησε ότι τα σκληρά μέτρα εναντίον όσων δεν εμβολιάζονται, κυρίως τα χρηματικά, πρόστιμα, θα καταφέρουν μόνο να κάνουν πιο σκληρό το μέτωπο κατά του εμβολιασμού. «Όσοι δεν έχουν εμβολιαστεί μέχρι τώρα, δύσκολα θα αλλάξουν στάση», επισήμανε από την πλευρά του ο Λόταρ Βίλερ και υπολόγισε το ποσοστό σε 5%, για να συνεχίσει: «Οι πολίτες είτε θα κατανοήσουν είτε απλώς θα εμβολιαστούν. Με την υποχρέωση θα μπορούσαμε να πετύχουμε μεγαλύτερο αριθμό εμβολιασμών και να σώσουμε περισσότερες ζωές. Αν αυτό συμβεί με τον υποχρεωτικό εμβολιασμό, τότε αυτός είναι ο σωστός δρόμος».\nΕμβολιασμός κορονοϊός Γερμανία Πάσχα


Το περιβάλλον είναι το 300+ δισεκατομμυρίων ευρώ επενδυτικό σχέδιο - Ψάρεμα - Συζητήσεις - Σκάφος - Ψαροντούφεκο\nΤο περιβάλλον είναι το 300+ δισεκατομμυρίων ευρώ επενδυτικό σχέδιο\nΒρυξέλλες, 10/3/2015 – Σήμερα, η περιβαλλοντική οργάνωση WWF δίνει στη δημοσιότητα νέα έκθεση με τίτλο «Η κρίση ως ευκαιρία: πέντε βήματα για βιώσιμες ευρωπαϊκές οικονομίες». Η έκθεση δείχνει ξεκάθαρα πως η αποδοτική χρήση των φυσικών πόρων από μόνη της θα μπορούσε να αποδώσει το ετήσιο ισοδύναμο του Επενδυτικού Σχεδίου Γιούνκερ των τουλάχιστον 300 δισεκατ. ευρώ για την οικονομία της ΕΕ.\nΗ ανακοίνωση της έκθεσης του WWF έρχεται σε μια δύσκολη χρονική στιγμή, κατά την οποία οι 28 υπουργοί οικονομίας και οικονομικών συναντώνται στις Βρυξέλλες για να συμφωνήσουν στο νέο Ευρωπαϊκό Ταμείο Στρατηγικών Επενδύσεων, ύψους 351 δισεκατ. ευρώ, το οποίο προτείνεται από τον Πρόεδρο Γιούνκερ ως ώθηση για τη βυθισμένη στην κρίση οικονομική δραστηριότητα και αγορά εργασίας.\nΣε συμφωνία με την πρόσφατη έκθεση του Ευρωπαϊκού Οργανισμού Περιβάλλοντος για την κατάσταση του περιβάλλοντος το 2015, το WWF δείχνει πώς η αναδυόμενη οικολογική κρίση είναι πολύ πιθανό να υποσκελίσει τη σημερινή οικονομική κρίση. Οι ζημιές από πλημμύρες είχαν κόστος μεγαλύτερο από 150 δισεκατ. € την προηγούμενη δεκαετία. Η ατμοσφαιρική ρύπανση κοστίζει περίπου 537 δισεκατ. € ετησίως και οι βιομηχανίες της ΕΕ εισάγουν κάθε χρόνο πρώτες ύλες αξίας μεγαλύτερης από 300 εκατ. €, ύλες που δεν είναι πλέον διαθέσιμες σε ευρωπαϊκό έδαφος.\nΟ οικονομολόγος του WWF, Σεμπαστιέν Γκοντινό (Sebastien Godinot), κύριος συντάκτης της έκθεσης, δήλωσε: «Αντί για το σχέδιο που βασίζεται στη μυωπική και προβληματική αφήγηση: ‘μεγαλώνουμε τώρα βρώμικα - καθαρίζουμε αργότερα’, ο Πρόεδρος Γιούνκερ και οι ηγέτες της ΕΕ θα έπρεπε να αναζητήσουν τα πραγματικά συμπτώματα των προβληματικών οικονομικών: τους φθίνοντες φυσικούς πόρους και τις αγορές που αποτυγχάνουν να λάβουν αυτή την πραγματικότητα υπόψη τους. Είναι απλό: καμία οικονομία δεν μπορεί να αναπτυχθεί δίχως φυσικούς πόρους».\nΗ έκθεση βασίζεται σε περισσότερες από 400 μελέτες και αναφορές σημαντικών θεσμών και ινστιτούτων, όπως ο ΟΟΣΑ, το Περιβαλλοντικό Πρόγραμμα του ΟΗΕ (UNEP), η Παγκόσμια Τράπεζα, το ΔΝΤ, ο Διεθνής Οργανισμός Εργασίας (ILO) και οι υπηρεσίες της Ευρωπαϊκής Επιτροπής, καθώς και σε δημοσιεύσεις και στοιχεία από κορυφαίους οικονομολόγους και αναλυτές όπως η McKinsey, η Ecofys, ο Νίκολας Στερν, ο Παβάν Σούκντεβ (Pavan Sukhdev), ο Σάϊμον Κούζνετς (Simon Kuznets), γνωστός και ως «πατέρας του ΑΕΠ»: όλοι οδηγούνται στο συμπέρασμα πως η οικοδόμηση βιώσιμων οικονομιών θα προσφέρει πολλά περισσότερα από την απλή αντιστάθμιση του κόστους αποδόμησης της σημερινής ‘βρώμικης’ οικονομίας.\n«Ειδικά για την Ελλάδα, η στροφή προς την ανάπτυξη μιας ζωντανής οικονομίας - με όρους οικολογικούς, κοινωνικούς και βεβαίως οικονομικούς - είναι στην πραγματικότητα ο μόνος δρόμος για μια πραγματικά βιώσιμη διέξοδο από την κρίση. Τον δρόμο προς τη ζωντανή ελληνική οικονομία έχει ήδη καταδείξει το WWF Ελλάς με ειδική έκθεση που ανακοίνωσε το 2013. Η σημερινή έκθεση του WWF για την Ευρώπη, έρχεται ως απάντηση στο αδιέξοδο οικονομικό μοντέλο που υποστηρίζει η Ευρωπαϊκή Ένωση και προωθεί η Ευρωπαϊκή Επιτροπή. Όταν τα δεδομένα συνηγορούν τόσο δραματικά υπέρ της αλλαγής προς λύσεις ζωής για όλους, τότε η πολιτική απραξία αναδεικνύεται ως κύριο ευρωπαϊκό πρόβλημα», δήλωσε η Θεοδότα Νάντσου, επικεφαλής περιβαλλοντικής πολιτικής του WWF Ελλάς.\nΔείτε εδώ την ελληνική σύνοψη της έκθεσης «Η κρίση ως ευκαιρία: πέντε βήματα για βιώσιμες ευρωπαϊκές οικονομίες».\nΔείτε εδώ ολόκληρη την έκθεση (Αγγλικά).


Συνεχίζει ακάθεκτη η Μονακό χάρη στο «άστρο» του Γκολόβιν! | Goal News Cy\nGOALΣυνεχίζει ακάθεκτη η Μονακό χάρη στο «άστρο» του Γκολόβιν!\nΣυνεχίζει ακάθεκτη η Μονακό χάρη στο «άστρο» του Γκολόβιν!\nΜε τη γνωστή «συνταγή», επίθεση και μόνο επίθεση, η Μονακό πέρασε από την έδρα της ουραγού Νιμ 4-3 και μείωσε στους τέσσερις τη διαφορά από την κορυφή της Ligue 1.\nΗ ομάδα του Νίκο Κόβατς μπήκε πολύ δυνατά στο ματς, παίρνοντας «αέρα» δύο τερμάτων χάρη στα τέρματα του Γκολόβιν μέσα σε ένα δεκάλεπτο (4′, 12′). Η απάντηση της Νιμ ήρθε άμεσα, ισοφαρίζοντας σε 2-2 και μάλιστα, πριν βγει το ημίχρονο!\nΣτο δεύτερο ημίχρονο και πάλι ο Γκολόβιν, με το τρίτο του τέρμα στο ματς έδωσε εκ’ νεου το προβάδισμα στο 62′, με τον Βόλαντ στο 77′ να «κλειδώνει» τη νίκη των Μονεγάσκων (2-4). Το μόνο που κατάφεραν οι γηπεδούχοι ήταν να μειώσουν στο τελικό 3-4 με τον Ελίασον.\nΣτα υπόλοιπα παιχνίδια της ημέρας, τεράστιας βαθμολογικής σημασίας νίκη πανηγύρισε η Σεντ Ετιέν, επί της φορμαρισμένης Μετς στο «Ζοφρουά Γκισάρντ». Ο Πάπε Αμπού Σισέ αγωνίστηκε και σε αυτό το παιχνίδι βασικός, βγάζοντας μάλιστα όλο το 90λεπτο Το γκολ που έκρινε την αναμέτρηση σημειώθηκε στο 14′ με αυτογκόλ του Μπογιέ.\nΜεγάλη βαθμολογική «ανάσα» πήρε η Νις στη μάχη που κάνει να απομακρυνθεί από τη ζώνη του υποβιβασμού, καθώς επικράτησε εύκολα 3-0 της Ντιζόν στο «Alianz Riviera». Με δύο γκολ στο πρώτο 20λεπτο «καθάρισε» ουσιαστικά από νωρίς την υπόθεση νίκης η ομάδα του Αντριάν Ουρσέα, με το τελικό σκορ να διαμορφώνει ο Γκουιρί στο 83′.\nΣτις νίκες επέστρεψε και η Μονπελιέ και μάλιστα με εντυπωσιακό τρόπο, επικρατώντας 4-2 της Ντιζόν. Μεγάλος πρωταγωνιστής για την ομάδα του Ντερ Ζακαριάν ήταν ο Λαπόρντ που πέτυχε δύο γκολ (48′, 56′), με τον τον Σαβανιέ να κάνει το 3-1 στο 61′ και τον Σκούλετιτς να προσθέτει και αυτός το όνομά του στον πίνακα των σκόρερ στις καθυστερήσεις του ματς. Οι φιλοξενούμενοι είχαν προηγηθεί στο 5′ με τον Κουλιμπαλί, ενώ είχαν μειώσει προσωρινά σε 3-2 στο 88′ με πέναλτι του Κονατέ.\nΗ 24η αγωνιστική\n( 53′ Αμπερζέλ)\n(20’, 68’ Ντεπάι, 30’ Τοκό Εκαμπί)\n(79’ Μουνιέ, 84’ Φεβρ-55’ Χουάνγκ)


Deutsche Welle: Η Αθήνα νιώθει να επιβεβαιώνεται – Arouraios.gr – Ειδήσεις\nΗ εφημερίδα Tagesspiegel από την άλλη πλευρά προχωρά σε μια άμεση σύγκριση του βρετανού Μπόρις Τζόνσον, που έχει προκαλέσει τον τελευταίο καιρό με τη στάση του υπέρ της αποχώρησης της χώρας του από την ΕΕ και του έλληνα πρωθυπουργού. «Οι ευρωπαίοι εταίροι θα πρέπει να έχουν υπόψη τους ότι ο Μπόρις Τζόνσον ενδεχομένως να μην έχει ολοκληρώσει ακόμη το κακόβουλο παιχνίδι του δημοψηφίσματος. Η απλή αποχώρηση από την διαβολεμένη ΕΕ δεν του είναι και τόσο σημαντική. Αποφασιστικής σημασίας γι’ αυτόν είναι ένα όσο το δυνατόν καλύτερο deal στις διαπραγματεύσεις του διαζυγίου. Ο Τζόνσον ποντάρει ίσως σε επαναδιαπραγματεύσεις με την ΕΕ, ίσως σε ένα δεύτερο δημοψήφισμα. Αυτό μοιάζει με τη συμπεριφορά του έλληνα πρωθυπουργού Αλέξη Τσίπρα πέρυσι, όταν εκείνος τραβούσε τις διαπραγματεύσεις με τους ευρωπαίους εταίρους στα άκρα μέχρι να φτάσει σχεδόν στην χρεοκοπία. Επειδή η Μ. Βρετανία έχει μεγαλύτερη βαρύτητα απ’ ό,τι η Ελλάδα ο Τζόνσον και οι φίλοι του που στηρίζουν το Brexit θεωρούν ότι βρίσκονται σε ισχυρή θέση. Η Μέρκελ και οι ευρωπαίοι εταίροι της πάντως δεν θα έπρεπε να δεχθούν να συμμετέχουν σε μια τέτοια κερδοσκοπία».\n«Η ανθυγιεινή ομφαλοσκόπηση της Ευρώπης ενδέχεται να ενταθεί ακόμη περισσότερο μετά την βρετανική απόφαση για αποχώρηση»η ανθυγιεινή ομφαλοσκόπηση της Ευρώπης ενδέχεται να ενταθεί ακόμη περισσότερο μετά την βρετανική απόφαση για αποχώρηση».\nΑνάλυση για την κατάσταση και την πορεία της ΕΕ με αφορμή την έξοδο της Μ. Βρετανίας δημοσιεύει σήμερα η οικονομική εφημερίδα Handelsblatt, η οποία αναφέρεται μεταξύ άλλων και στο γόητρο της ΕΕ που πλήττεται από την εν λόγω εξέλιξη. «Με την απόφαση των Βρετανών να εγκαταλείψουν πάλι την ΕΕ μετά από 43 χρόνια επιβεβαιώνεται κάθε επιφυλακτικότητα απέναντι στην ΕΕ. Οι Βρετανοί δεν είναι αξιόπιστοι, ούτε και η Ευρώπη». Σύμφωνα με την αρθρογράφο η κρίση που περνάει η ΕΕ οφείλεται μεταξύ άλλων και στον τρόπο με τον οποίο διαχειρίζεται τις προκλήσεις: «Από το ξέσπασμα της οικονομικής κρίσης το 2008 και τη μάχη για την Ελλάδα να παραμείνει μέλος της ευρωζώνης, η ΕΕ ασχολείται κυρίως με τον εαυτό της. Με το να μην αποτύχουν τελείως οικονομικά οι χώρες του ευρωπαϊκού νότου, με την καταπολέμηση της τρομοκρατίας, με τη διαχείριση του προσφυγικού και με το να σκεπάσει τη διαφορά μεταξύ εκείνων που ζητούν περισσότερη κοινωνική ενσωμάτωση των μεταναστών και προσφύγων εντός της ΕΕ και εκείνων που δεν επιθυμούν κάτι τέτοιο. Αυτή η ανθυγιεινή ομφαλοσκόπηση της Ευρώπης ενδέχεται να ενταθεί ακόμη περισσότερο μετά την βρετανική απόφαση για αποχώρηση».\nΣτην κυριακάτικη έκδοσή της η Frankfurter Allgemeine Zeitung δημοσιεύει άρθρο για την μέχρι σήμερα πορεία και εξέλιξη της ελληνικής κυβερνητικής παράταξης. «Οι επαναστάτες έγιναν εκσυγχρονιστές» είναι ο τίτλος του άρθρου, στο οποίο επισημαίνεται:


Αντιπολεμική διαμαρτυρία με ζωγραφιές και παιχνίδι - AstraTV\nΑντιπολεμική διαμαρτυρία με ζωγραφιές και παιχνίδι\n«Όχι» στον πόλεμο φώναξαν τα παιδιά στην αντιπολεμική εκδήλωση που πραγματοποιήθηκε το Σάββατο 4 Ιουνίου στο πάρκο του ελικοδρομίου στη Ν. Ιωνία Βόλου από τον Δημοκρατικό Σύλλογο Γυναικών Ν. Μαγνησίας. Το θέμα της εκδήλωσης ήταν «Ελάτε να ζωγραφίσουμε, να παίξουμε, να τραγουδήσουμε, να μιλήσουμε για την ειρήνη», με τα παιδιά να εκφράζουν με τον δικό τους μοναδικό τρόπο την αντίθεσή τους στον πόλεμο.\nΗ εκδήλωση περιλάμβανε θεατρικό δρώμενο-παντομίμα με θέμα «πόλεμος και ειρήνη» που έγινε με τη συμμετοχή των παιδιών, γεγονός που τα ενθουσίασε. Επίσης έγινε συζήτηση για τα δεινά που φέρνει ο πόλεμος, την προσφυγιά, τη φτώχεια και την καταστροφή του περιβάλλοντος, και έγινε παρουσίαση αντιπολεμικών έργων τέχνης γνωστών καλλιτεχνών.\nΕνδιαφέρον έδειξαν και οι παρευρισκόμενοι γονείς οι οποίοι συμμετείχαν στην κουβέντα για τις αιτίες του σημερινού πολέμου που διεξάγεται στο έδαφος της Ουκρανίας, την εμπλοκή της χώρας για λογαριασμό των ΗΠΑ – ΝΑΤΟ – ΕΕ, για τη νέα Συμφωνία για τις Βάσεις που ψηφίστηκε πρόσφατα από τη Βουλή, «η οποία μετατρέπει όλη τη χώρα μας σε ένα ορμητήριο πολεμικής εμπλοκής, αλλά ταυτόχρονα και σε πιθανό στόχο αντιποίνων», όπως σημείωσε ο Σύλλογος.\nΤέλος, οι διοργανωτές εξήγησαν στα παιδιά πως στη νέα συμφωνία το στρατόπεδο Γεωργούλα εντάσσεται επίσημα ως υποδομή που θα χρησιμοποιείται από τις Αμερικανικές δυνάμεις στη χώρα, δηλαδή στη γειτονιά που ζουν, πάνε σχολείο, παίζουν τα παιδιά. Τόνισαν επίσης πως πρέπει να επαγρυπνούμε όλοι και να οργανωθούμε ενάντια σε όσους μαυρίζουν τη ζωή των παιδιών, «σε όσους για τα δικά τους συμφέροντα μας μπλέκουν σε πολέμους και μας καταδικάζουν στη φτώχεια», δήλωσε χαρακτηριστικά ο Δημοκρατικός Σύλλογος.\nΞανασυνελήφθη ο τσαντάκιας που αφέθηκε ελεύθερος προ ωρών


Τα Ζώδια Και Οι Παροιμίες Που Τους Ταιριάζουν Στην Ερωτική Σχέση! - istioforos news Τα Ζώδια Και Οι Παροιμίες Που Τους Ταιριάζουν Στην Ερωτική Σχέση! - istioforos news\nΑρχική > ΖΩΔΙΑ > Τα Ζώδια Και Οι Παροιμίες Που Τους Ταιριάζουν Στην Ερωτική Σχέση!\nΖΩΔΙΑ - Istioforos news, 16 Ιουλ 2018 - 10:08 μ.μ.\nΤα Ζώδια Και Οι Παροιμίες Που Τους Ταιριάζουν Στην Ερωτική Σχέση!\nΚαλό παιδί ο Κριός, αλλά έτσι και… τα πάρει, με εσένα ή με κάτι άλλο, θα προτιμούσες να μη βρίσκεσαι εκεί κοντά. Μπορεί να σου πει όλες τις χοντράδες του κόσμου, μπορεί πάνω στον θυμό του να σε πληγώσει απίστευτα και μετά, όταν του περάσει, να τον πιάσουν οι γλύκες και να βγάλει τον πιο αξιολάτρευτο εαυτό του.\nΕίναι τόσο εκδηλωτικός και στη μία και στην άλλη περίπτωση, που αναρωτιέσαι αν βλέπεις απέναντί σου τον ίδιο άνθρωπο. Που τον βλέπεις. Παρόλο που άλλοι έχουν το όνομα ότι είναι διχασμένες προσωπικότητες, ο Κριός έχει όλη τη χάρη.\nΜε τον Ταύρο πρέπει να έχεις υπομονή. Ανεξάντλητη υπομονή, μέχρις ότου να κατασταλάξει στο ότι σε θέλει. Μπορεί και να γεράσεις περιμένοντας να περάσει η σχέση σας στο «επόμενο στάδιο». Κατά βάθος ο Ταύρος πιστεύει πως θα ζήσει μια αιωνιότητα, οπότε έχει όλο τον καιρό μπροστά του.\nΑλλιώς δεν εξηγείται αυτή η ιδιαίτερη αντίληψη που έχει για τον χρόνο. Τώρα, αν εσύ θέλεις να κάνεις παιδάκι μαζί του και να μη σου λένε στον δρόμο «α, τι γλυκό το εγγονάκι σας», πάρε την κατάσταση στα χέρια σου κι ας μην προλάβει να γίνει η αγουρίδα μέλι.\nΟ Δίδυμος έχει ένα καταπληκτικό ταλέντο να πλασάρει τον εαυτό του και είναι βέβαιο ότι, όταν τον πρωτογνωρίσεις, θα ευλογείς την καλή σου τύχη που έστειλε στη ζωή σου ένα τέτοιο κελεπούρι. Το να σου τάξει τον ουρανό με τα άστρα, είναι κάτι που το κάνει με απόλυτη πειστικότητα και χωρίς καμία απολύτως τύψη.\nΚαι εντάξει, είναι ωραίος τύπος, αλλά δεν χρειάζεται κι εσύ να «φτιάχνεσαι» με όλα αυτά που σου σερβίρει. Δες το κι έτσι: Καλύτερα να μην περιμένεις πολλά και να σου έρχονται, παρά να συμβεί το αντίθετο. Άλλωστε, τα πολλά κεράσια φέρνουν στομαχικές διαταραχές.\nΌσο μικρός σε ηλικία κι αν είναι ένας Καρκίνος, πάντα θα έχει προλάβει να πληγωθεί θανάσιμα από κάποιον ή κάποια που γνώρισε πριν από σένα (ενδεχομένως στο νηπιαγωγείο) και του έκανε την καρδιά καλοκαιρινή.\nΈτσι εσύ θα υποστείς όλη την ευθιξία και την καχυποψία του, καθώς πολλά απ’ όσα θα λες ή θα κάνεις, μπορεί να ξυπνάνε μέσα του τραυματικούς συνειρμούς και φανταστικούς φόβους. Όσο πιο πολύ σε θέλει, τόσο περισσότερο θα φοβάται μην του κάνεις κι εσύ τα ίδια. Αλλά αν καταφέρεις να νικήσεις τους δράκους του, θα σ’ αγαπήσει ακόμα περισσότερο.\nΟ Λέων είναι έξυπνο ζώδιο, αλλά έχει μια αδυναμία: την κολακεία. Καμιά καλή κουβέντα που θα του πεις δεν μπορεί ποτέ να του φανεί παρατραβηγμένη. Ένα τόσο πληθωρικό ζώδιο (με την καλή και με την κακή έννοια) έχει τεράστια ανοχή στις υπερβολές. Οποιοσδήποτε κολακευτικός χαρακτηρισμός θα γίνει δεκτός με ευχαρίστηση.\nΜπορεί και με μια ελαφριά ανυπομονησία, αν η τροφοδοσία του με κομπλιμέντα δεν γίνεται με επαρκή ρυθμό. Και από εκεί και πέρα, θα σου τα δώσει όλα και σχεδόν χωρίς να ζητήσει αντάλλαγμα. Του φτάνει η λεκτική παραδοχή εκ μέρους σου της ανωτερότητάς του.\nΠολύς κόσμος επιζητά τη σιγουριά στη σχέση και ο Παρθένος υπάγεται σε αυτή την κατηγορία. Εξ ου και οι επιλογές του στον έρωτα εντοπίζονται σε πρόσωπα ικανά να του εμπνεύσουν εμπιστοσύνη (πέρα από τα υπόλοιπα αμέτρητα χαρίσματα που πρέπει να έχει το αντικείμενο της αγάπης του).\nΓι’ αυτό και θα αποστρέψει το βλέμμα από τον σούπερ-ντούπερ υποψήφιο, που όμως δεν του φαίνεται και πολύ σόι χαρακτήρας, και θα προκρίνει το πρόσωπο που θα καλύπτει τις απαιτούμενες από εκείνον προδιαγραφές της αξιοπιστίας. Μια σχέση που να του κάνει τη ζωή δύσκολη, είναι το τελευταίο που θα επιθυμούσε.\nΟ Ζυγός είναι ερωτιάρικο ζώδιο, αλλά αυτό δεν σημαίνει ότι πέφτει με τα μούτρα σε ό,τι του γυαλίσει. Αντίθετα, δίνει στην ερωτική προσέγγιση μια τελετουργική μορφή, παίρνοντας τον χρόνο του για να την εμπλουτίσει με όλες εκείνες τις λεπτομέρειες, τις μικρές σκηνοθεσίες και χειρονομίες, που θα ενισχύσουν τη γοητεία του.\nΠέρα από αυτό όμως, δίνει και τα περιθώρια στον εαυτό του, ώστε να ανιχνεύσει και να ερμηνεύσει τις αντιδράσεις του άλλου, σχεδιάζοντας το επόμενο βήμα του ώστε να κερδίσει ακόμα περισσότερο τις εντυπώσεις. Και ώστε (εξίσου σημαντικό κι αυτό) να ανιχνεύει τη διαδρομή αποφεύγοντας μια ενδεχόμενη απόρριψη.\nΤο ζώδιο που πάντα θέλει να βλέπει το βάθος των πραγμάτων, να εξερευνά τις αόρατες διαστάσεις τους και να γνωρίσει τον άλλο τόσο διεξοδικά, που ούτε ο ίδιος ξέρει τον εαυτό του, δεν είναι εύκολο στη συνύπαρξη. Ιδίως όταν η σχέση εμποτίζεται από την κτητικότητα αλλά και τις ανασφάλειες του έρωτα, ο Σκορπιός θα ανακαλύπτει ύποπτες καταστάσεις ακόμα και εκεί που δεν υπάρχουν.\nΗ προαναφερθείσα παροιμία είναι για εκείνον ευαγγέλιο. Αν κάτι του κολλήσει στο μυαλό, θα φέρει τον κόσμο ανάποδα προκειμένου να ανακαλύψει τη φωτιά που κρυφοκαίει, ακόμα κι αν αυτή υπάρχει μόνο στη φαντασία του.\nΗ γοητεία του Τοξότη σε μεγάλο βαθμό εντοπίζεται στην ελεύθερη ανεμελιά του. Όμως αυτό ακριβώς που μπορεί να σε έχει τραβήξει κοντά του, ίσως σε μια μεταγενέστερη φάση να αποκαλυφθεί πως έκρυβε και κάποιο βαθμό ανευθυνότητας, κρίνοντας με το κοινό μέτρο. Βέβαια, ο Τοξότης δεν χωρά στα κοινά μέτρα και σταθμά.\nΚαι απεχθάνεται τις βαρυσήμαντες δηλώσεις, ιδιαίτερα εκείνες που… τον στριμώχνουν. Αν λοιπόν επιδιώκεις να αποσπάσεις κάποιου είδους δέσμευση από την πλευρά του, θα λειτουργήσει σαν το… ελληνικό Δημόσιο. Θα πρωτοκολλήσει το αίτημά σου, θα το ακουμπήσει στη διπλανή στοίβα και θα το παραδώσει στη λησμονιά.\nΛένε για τον Αιγόκερω ότι η πορεία της ωρίμανσής του στη ζωή είναι κομματάκι… ανάποδη: εκδηλώνει υπερβολική ωριμότητα όσο είναι μικρός, αλλά μεγαλώνοντας μικροδείχνει, και σε εμφάνιση και σε συμπεριφορά. Παράλληλα, είναι ο τύπος που μπορεί να περάσει από κόσκινο το άτομο που θα γίνει ταίρι του, αλλά δεν τον πειράζει καθόλου το να υπάρχει ανάμεσά τους μεγαλούτσικη ηλικιακή διαφορά, είτε προς τα πάνω είτε προς τα κάτω.\nΚαι, παρά τη σοβαρότητά του, μπορεί σε ώριμη ηλικία να εκδηλώσει μια τρέλα που θα κάνει την κοινή ζωή σας πολύ ενδιαφέρουσα (αν δεν σε παρατήσει για καμιά πιτσιρίκα).\nΟ Υδροχόος είναι συντροφικό ζώδιο και προωθεί έμπρακτα την έννοια της συνεργασίας. Είναι καλός στο να δημιουργεί καταστάσεις όπου βγαίνουν όλοι κερδισμένοι με το να αλληλοϋποστηρίζονται και έτσι είναι διπλά ευνοημένο το πρόσωπο που έχει στο πλευρό του. Μαζί του θα έχεις έναν ισόβιο σύμμαχο.\nΗ αντίληψή αυτή όμως επεκτείνεται και σε διάφορα άλλα άτομα. Αυτό είναι καλό για την ανθρωπότητα γενικά, αλλά αν εσύ ονειρεύεσαι καταστάσεις που θα τις μοιράζεστε μόνο τα δυο σας, πιθανόν να ενοχληθείς από όλο αυτό τον πλουραλισμό. Από την άλλη όμως, μπορεί να σε βοηθήσει να βγεις από το μικρόκοσμό σου.\nΟ Ιχθύς έχει μια έφεση προς τα δράματα. Αν η ζωή του δεν του χαρίζει αρκετά, μπορεί πολύ εύκολα να τα κατασκευάζει. Αληθινά ή τεχνητά, πάντως δεν του λείπουν ποτέ. Του δίνουν τη δυνατότητα να εμπλουτίζει την ύπαρξή του. Ο έρωτας είναι ένας τομέας της ζωής που προσφέρεται για τέτοια, και εδώ ο Ιχθύς πραγματικά μεγαλουργεί.\nΥποφέρει στον μάταιο τούτο κόσμο, υποφέρει με τον μάταιο τούτο έρωτα και ούτω καθεξής. Ευτυχώς που κατά το μεγαλύτερο ποσοστό υπερβάλλει, διαφορετικά θα σε έκανε να νιώθεις εντελώς αποτυχημένος στο ιερό σου καθήκον να του χαρίσεις την ευτυχία.\nBy istioforos news istioforos news - 10:08 μ.μ.\nItem Reviewed: Τα Ζώδια Και Οι Παροιμίες Που Τους Ταιριάζουν Στην Ερωτική Σχέση! Rating: 5 Reviewed By: istioforos news


Πριν απατήσεις αν έχεις τα κότσια χώρισε κι αντιμετώπισε την αλήθεια σου\nΠριν απατήσεις αν έχεις τα κότσια χώρισε\nΗ σωστή απάντηση είναι μόνο μία: χωρίζεις.\nΑν ήσουν αρκετά ενθουσιασμένος με τη σχέση σου δε θα είχες λόγο να κοιτάς τρίτους. Θα ήσουν απασχολημένος με το να προσπαθείς να διατηρείς ή να ανανεώνεις αυτό που ήδη έχεις.\nΊσως, όντως, έχει αισθήματα για εσένα, έχει όμως και την ανάγκη για επιβεβαίωση απ’ τη νέα του κρυφή σχέση. Ίσως τρέφει την αυταρέσκειά του με το να φλερτάρει και να εμπλέκεται σε περιπέτειες.\nΣτην πιο αρρωστημένη περίπτωση, δε, η απιστία για κάποιους ανθρώπους είναι δόσεις αδρεναλίνης που τους κρατούν το ενδιαφέρον αμείωτο, αλλιώς βαριούνται, τέτοια συναισθηματική ωριμότητα.\nΌποιοι κι αν είναι οι λόγοι πίσω απ’ την απιστία, η κοροϊδία δεν αναιρείται ούτε ξεχνιέται.\nΠόσο αξιολύπητο και παράλληλα μάταιο είναι να φοβάσαι την αλήθεια; Γιατί αν απλά το εξομολογιόσουν και χώριζες τη στιγμή που συνειδητοποιούσες ότι ενδιαφέρεσαι για κάποιο τρίτο πρόσωπο, τότε αργά ή γρήγορα θα προχωρούσες, κι εσύ κι ο άλλος. Το δύσκολο κομμάτι με την αλήθεια είναι να την καταπιείς για να προχωρήσεις. Το ψέμα, όμως, σε πληγώνει και θα σε ακολουθεί, δεν ξεχνιέται και δημιουργεί φοβίες.\nΩστόσο, επειδή, ο άπιστος είναι και χαρακτήρας αδύναμος, θα διαλέξει το ψέμα που εκ πρώτης όψεως μοιάζει με εύκολη λύση.\nΘα διαλέξει αυτοβούλως και χωρίς τη συγκατάθεσή σου να σε εμπλέξει σε μια ψεύτικη πραγματικότητα. Θα υποτιμήσει την νοημοσύνη σου και στη χειρότερη θα σε εκθέσει, όταν κάποια στιγμή τα ψέματά του αποκαλυφθούν. Θα διαλέξει αυτός για εσένα και θα σου σπαταλήσει χρόνο απ’ τη ζωή σου, που θα μετανιώνεις αργότερα.\nΑν σε πλήγωσε μια απιστία, ξανασκέψου το απ’ την αντίθετη. Ο άπιστος θα έπρεπε να λυπάται, για τον εαυτό του. Γιατί υπήρξε δειλός και κενός. Δειλός να σε αντιμετωπίσει με την αλήθεια και κενός συναισθηματικά, αφού αδιαφόρησε για τις συνέπειες των πράξεών του. Αναρωτήθηκε, άραγε, ποτέ τι θα προτιμούσε εκείνος σε αντίστοιχη κατάσταση;\nΑλήθεια, που θα πονέσει μία φορά ή ψέμα, που θα γίνει σκιά για καιρό;


Τι χρειάζεται να ακούσουν οι Θεσσαλονικείς για τα έργα που περιμένει η πόλη\nΤΙ ΧΡΕΙΑΖΕΤΑΙ ΝΑ ΑΚΟΥΣΟΥΝ ΟΙ ΘΕΣΣΑΛΟΝΙΚΕΙΣ ΓΙΑ ΤΑ ΕΡΓΑ ΠΟΥ ΠΕΡΙΜΕΝΕΙ Η ΠΟΛΗ από Γιώργος Μητράκης article https://www.voria.gr/index.php/article/ti-chriazete-na-akousoun-i-thessalonikis-gia-ta-erga-pou-perimeni-i-poli Κάθε δεκαετία που ξεκινάει τα τελευταία 50 χρόνια είναι «η δεκαετία της Θεσσαλονίκης». Ένα ραντεβού στο οποίο η ιστορία δεν καταδέχθηκε να έρθει... 19.06.2021 08:02\n19/06/2021, 08:02 |\nΚάθε δεκαετία που ξεκινάει τα τελευταία 50 χρόνια είναι «η δεκαετία της Θεσσαλονίκης». Ένα ραντεβού στο οποίο η ιστορία δεν καταδέχθηκε να έρθει...\nΚάποια πράγματα είναι κουραστικά. Κυρίως όσα τραβάνε σε μάκρος και επί πλέον «πυροβολούν» την απλή λογική. Όσα πρέπει και μπορούν να γίνουν, αλλά –στην Ελλάδα οι ειδήσεις συχνά ξεκινούν από ένα «αλλά»- δεν γίνονται. Όσα είναι αυτονόητα, αλλά στην πράξη αποδεικνύονται «μαθηματικές εξισώσεις με πολλές παραμέτρους». Όσα πράγματα συντηρεί η γραφειοκρατία, η ευθυνοφοβία και η κακώς εννοούμενη τυπολατρία. Η Ελλάδα έχει πολλά να κερδίσει, αν καταφέρει να ακολουθεί ορθολογικές μεθόδους στη διαχείριση των δημοσίων υποθέσεων. Αυτή θα είναι –όταν επιτευχθεί- η σημαντικότερη μεταρρύθμιση στη χώρα. Μεγαλύτερη απ’ όσες σχεδιάζουν ο Μητσοτάκης με τον Πιερρακάκη. Και πολύ μεγαλύτερη από αυτές που υποσχέθηκε κάποτε, αλλά ουδέποτε τόλμησε ο Τσίπρας. Η επικράτηση της λογικής, σε μια χώρα, στην οποία η τεθλασμένη είναι δημοφιλέστερη από την ευθεία, και σε μια κοινωνία για την οποία το ιδιωτικό κέρδος –από το πιο μικρό έως το πιο μεγάλο- θεωρείται ανώτερο του δημοσίου συμφέροντος, θα είναι –αν και όποτε επιτευχθεί- πραγματικός θρίαμβος.\nΌλα τα παραπάνω ταιριάζουν σχεδόν στα πάντα όσα γίνονται στη χώρα, αλλά και στη Θεσσαλονίκη. Η χρήση τους μπορεί να είναι καθημερινή. Εν προκειμένω ας αναφερθούμε στην πολύκροτη (sic) υπόθεση της οδικής και σιδηροδρομικής σύνδεσης του λιμανιού της Θεσσαλονίκης, που δεν υπάρχουν. Δύο έργα σχετικά μικρού προϋπολογισμού, απολύτως αναγκαία για να αναπτυχθεί το λιμάνι και να παρασύρει προς τα πάνω ολόκληρη την Κεντρική Μακεδονία, βαλτώνουν επί δεκαετίες και ενώ για το καθένα έχουν γίνει αρκετές μελέτες και ακόμη περισσότερες εξαγγελίες. Τώρα το έργο της οδικής σύνδεσης προχωράει, οι υπογραφές έπεσαν προ τριημέρου παρουσία του αρμόδιου υπουργού Υποδομών Κώστα Καραμανλή, ο οποίος δήλωσε: «Στην Ελλάδα ξέρετε καμία φορά συζητάμε για μεγαλεπήβολα σχέδια και μεγαλεπήβολα έργα, αλλά δεν τα κάνουμε ταυτόχρονα. Όσοι ζουν και δραστηριοποιούνται στην ευρύτερη περιοχή καταλαβαίνουν και καταλαβαίνουμε και όλοι στην κυβέρνηση του Κυριάκου Μητσοτάκη ότι δεν υπάρχει η παραμικρή προοπτική το λιμάνι της Θεσσαλονίκης να γίνει ένας πολύ σημαντικός εμπορευματικός κόμβος εάν δεν έχει οδική και σιδηροδρομική σύνδεση. Επομένως πρέπει να ξεκινήσουμε από τα βασικά. Αυτό το έργο λοιπόν, το οποίο από το 2010 είχε κολλήσει, πλέον ξεκολλάει. Υπεγράφη σήμερα η σύμβαση για να λυθεί αυτό το πρόβλημα. Είμαστε λοιπόν εδώ για να πούμε ότι μία τεράστια εκκρεμότητα παίρνει το δρόμο της και πολύ σύντομα θα ξεμπλοκάρουμε και τη σιδηροδρομική σύνδεση με το λιμάνι έτσι ώστε το λιμάνι της Θεσσαλονίκης να γίνει ο κόμβος υποδομών και μεταφορών της ευρύτερης Νοτιοανατολικής Ευρώπης».\nΜία δήλωση αναμενόμενη με βάση τις συνθήκες. Κατά κάποιον τρόπο αυτονόητη. Η οποία, όμως, ταυτόχρονα πιστοποιεί την ήττα του ελληνικού συστήματος για δύο λόγους:\nΠρώτον, διότι την προφέρει ένα υπουργός, ο οποίος μάλιστα κατάγεται από μεγάλη πολιτική οικογένεια και ξέρει τα πράγματα πολύ καλά. Με αυτή την έννοια η επίκληση ότι στην Ελλάδα «άλλα λέμε και άλλα κάνουμε» δεν του ταιριάζει. Διότι στο συγκεκριμένο συμπέρασμα μπορούν να καταλήγουν οι πολίτες που βρίσκονται εκτός των τειχών της νομοθετικής και εκτελεστικής εξουσίας, αλλά ακούγεται ελαφρώς… ξεκούρδιστο, όταν το εκφέρουν τα χείλη ενός ανθρώπου που εν μέρει κινεί τα νήματα. Ακριβώς, όπως εκείνο που είχε τολμήσει να πει ο Θόδωρος Πάγκαλος «όλοι μαζί τα φάγαμε» εννοώντας ότι μεγάλο κομμάτι των δανεικών του δημοσίου πήγε σε μισθούς και συντάξεις, ενώ οι πολίτες συχνά είναι συνένοχοι στη φοροδιαφυγή, άρα στη λεηλασία των δημόσιων ταμείων. Μόνο που ένας επί δεκαετίες υπουργός, βουλευτής και παράγων εξουσίας θα έπρεπε να ντρέπεται, διότι βρισκόταν στη θέση του για να μην συμβούν αυτά που καταγγέλλει. Έτσι και ο υπουργός και βουλευτής Κ. Καραμανλής δεν πείθει και πολύ, όταν περιγράφει τι συμβαίνει. Ασφαλώς η υπόθεση δεν είναι προσωπική, παρά το ότι κάθε υπουργός δικαιούται να υποστηρίζει ότι είναι υπόλογος των δικών του πράξεων. Για όσα έγιναν επί των ημερών του. Είναι, όμως, έτσι; Δύσκολο να το δεχθεί κανείς, όταν βλέπει και γνωρίζει την ανακύκλωση προσώπων και ιδιοτήτων, που τελικά οδηγεί στο συμπέρασμα ότι «το σύστημα είναι ένοχο» και σ’ αυτό έχουν συμβάλει όλοι όσοι είναι ενταγμένοι στις τάξεις του.\nΔεύτερον –και πιο σημαντικό- είναι η ουσία της δήλωσης Καραμανλή. Ότι το λιμάνι της Θεσσαλονίκης χωρίς την απευθείας διασύνδεση του με το οδικό και σιδηροδρομικό δίκτυο είναι… ανάπηρο. Αυτή την αλήθεια κανείς απ’ όσους έχουν βρεθεί σε καίριες θέσεις τις τελευταίες δεκαετίες δεν την είχε συνειδητοποιήσει; Ούτε οι διοικήσεις του κρατικού μέχρι πρόσφατα ΟΛΘ; Ούτε οι τοπικοί παράγοντες, δήμαρχοι, νομάρχες, περιφερειάρχες; Ούτε οι υπουργοί Εμπορικής Ναυτιλίας, Μεταφορών, Οικονομίας; Ούτε οι εκπρόσωποι των παραγωγικών φορέων της περιοχής; Ούτε, καν, οι χρήστες του λιμανιού; Διότι απ’ όλη αυτή τη μεγάλη γκάμα φορέων, που τους υπηρέτησαν πολλοί περισσότεροι άνθρωποι, δεν σηκώθηκε ποτέ ο κουρνιαχτός που αρμόζει και αξίζει στην περίσταση. Κανείς δεν αποφάσισε –σχηματικά πάντα- «να αυτοπυρποληθεί στην Αριστοτέλους» γι’ αυτή την ιστορία. Το μόνο που έκαναν είναι να μιλάνε για την ανεκτίμητη αξία του λιμανιού, για την ανάγκη να ιδιωτικοποιηθεί ή να παραμείνει δημόσιο, αναλόγως της ιδεολογίας του καθενός, για την επέκταση της 6ης προβλήτας, για την ανανέωση του μηχανολογικού εξοπλισμού. Οι πάντες έμεναν στα προφανή, κάτι που δείχνει ότι στη Θεσσαλονίκη η έννοια του βάθους δεν έχει συνειδητοποιηθεί επαρκώς. Λέγονται και εξαγγέλλονται πράγματα, για να λέγονται και να εξαγγέλλονται. Όχι πάντα, όχι απ’ όλους, αλλά τις περισσότερες φορές και από τους περισσότερους. Όταν πριν από λίγες δεκαετίες σχεδιάστηκε και κατασκευάστηκε η περιφερειακή οδός είχε προσβάσεις με… φανάρια, κάτι ανήκουστο που διορθώθηκε αργότερα, προφανώς με πρόσθετο χρονικό και οικονομικό κόστος. Όπως και όταν χαράχτηκε το μετρό κανείς –ούτε καν μέχρι σήμερα- έχει προβλέψει την ανάγκη να υπάρχουν πέριξ των σταθμών του χώροι στάθμευσης. Διότι αν κάθε σταθμός εξυπηρετεί τη γειτονιά του, όπως συμβαίνει κατά κανόνα με τις στάσεις του ΟΑΣΘ, το μετρό δεν συμφέρει. Ούτε η λειτουργία του θα λύσει κάποιο μεγάλο πρόβλημα. Χώρια που θα είναι ίσως το μοναδικό παράδειγμα παγκοσμίως, που ένα μετρό θα εξυπηρετεί όσους διαμένουν ή εργάζονται στα 300 μέτρα γύρω από τους σταθμούς του.\nΈνα από τα φαινόμενα που στη Θεσσαλονίκη διογκώνουν σε βαθμό ψυχικού κοινωνικού τραύματος όλες αυτές τις αστοχίες –πέρα από ότι πρόκειται για ανεπαρκείς χειρισμούς- είναι τα πολλά λόγια και τα γρήγορα συμπεράσματα, που ακούγονται στον αέρα από υπεύθυνα χείλη. Κάθε δεκαετία που ξεκινάει τα τελευταία 50 χρόνια είναι «η δεκαετία της Θεσσαλονίκης». Πρόκειται για ένα επαναλαμβανόμενο ατυχές σχήμα –κανονικό ραντεβού στο οποίο η ιστορία δεν καταδέχθηκε να έρθει-, κυρίως διότι η απόσταση λόγων και έργων είναι μεγάλη, σε ορισμένες περιπτώσεις χαώδης. Λες και τα μόνα που μετράνε είναι η ιδέα, αρχικά, και η βούληση, στη συνέχεια. Μόνο που όπως ο κάθε νοήμων αντιλαμβάνεται δε φτάνουν. Εκείνο που, κυρίως, χρειάζεται είναι οι πράξεις, αλλά και η αλλαγή τακτικής. Για τα επόμενα χρόνια ας υπάρξει…αφωνία. Ας μην ειπωθεί τίποτα. Οι εξαγγελίες των ίδιων έργων και η διευθέτηση των ίδιων και των ίδιων καταστάσεων έχουν κουράσει όχι μόνο τα αφτιά, αλλά το μυαλό και την καρδιά. Στη Θεσσαλονίκη, δεν χρειάζεται, καν, να κοπεί οποιαδήποτε κορδέλα. Αρκεί και περισσεύει όταν ένα έργο τελειώνει, να δίνεται σε χρήση, ώστε να εξυπηρετεί τους πολίτες και την κοινωνία. Ο κόσμος καταλαβαίνει και ποιος το σχεδίασε και ποιος το υλοποίησε και σε ποιο χρόνο και ποιες σκέψεις είχε στο μυαλό του, ακόμη και όταν υπάρχουν δεύτερες αναγνώσεις. Το κοινό –όπως λένε στο θέατρο- έχει ταλέντο, δηλαδή είναι εκπαιδευμένο. Φρόντισε το σύστημα γι’ αυτό, δεκαετίες τώρα…


Το Ιστολογιο του Μιμη Ανδρουλακη: Τη Μπάλα στην Εξέδρα\nΠοιος είναι ο βασικός κρίκος της αλυσίδας, το κρίσιμο σημείο αφετηρίας, που πρέπει να τραβήξουμε για να ξεκινήσει μια θετική αλυσιδωτή αντίδραση στα πανεπιστήμια και να γίνει ‘επιδημία’ ο μετασχηματισμός τους;\nΣτο παρελθόν οι κυβερνήσεις του ΠΑΣΟΚ λανθασμένα ξεκίνησαν από τις εισαγωγικές εξετάσεις. Τώρα η κυβέρνηση νομίζει ότι μπορεί να βάλει εκ των άνω όλα τα πόδια στο ίδιο παπούτσι, μ’ έναν κατάλογο κατά κανόνα χρήσιμων ιδεών αλλά που δεν μπορούν όμως με τίποτα να μεταβάλουν ένα περίπλοκο αδρανές σύστημα όπως είναι το πανεπιστημιακό. Η είσοδος «απ’ έξω» ιδιωτών ανταγωνιστών υψηλής ποιότητας θα μπορούσε να βάλει το σύστημα σε κίνηση αλλά αποτελεί ουτοπία σ’ έναν τομέα όπου αποτυγχάνουν οι αγορές, όπως δείχνει η παγκόσμια εμπειρία.\nΗ γνώμη μου είναι ότι όταν δεν υπάρχουν κανονικές αγορές πρέπει να δημιουργήσουμε sui generis ρυθμισμένες δημόσιες ή ημιδημόσιες ‘αγορές’ σε χώρους κοινωνικής ευθύνης. Το κράτος αποδεσμεύει τα δημόσια πανεπιστήμια από την άμεση επικράτειά του, τους παραχωρεί πλήρη χρηματοοικονομική αυτονομία, τα υποχρεώνει να αναζητήσουν μόνα τους σύγχρονο μάνατζμεντ, διεγείρει μεταξύ τους έναν ανταγωνισμό ποιότητας και συνδέει με τρίχρονα προγραμματικά συμβόλαια την αυξημένη δημόσια χρηματοδότηση με μετρήσιμα αποτελέσματα στη διδασκαλία και την έρευνα και στάνταρτ ποιότητας. Τα ιδρύματα που ξεπερνούν το μέσο στάνταρτ ποιότητας ή που επιτυγχάνουν επίπεδα αριστείας θα παίρνουν έξτρα κεφάλαια, θα δίνουν καλύτερους μισθούς, θα απολαμβάνουν δημόσια ηθική αναγνώριση και πολύ μεγαλύτερη ελευθερία κινήσεων.\nΤα πανεπιστήμια μπορούν να αναζητήσουν και δικούς τους συμπληρωματικούς πόρους από διαφορετικές πηγές με σεβασμό στην ακαδημαϊκή ανεξαρτησία τους. Δηλαδή τα δημόσια πανεπιστήμια θα λειτουργούν σαν να είναι μη κρατικά μη κερδοσκοπικά ιδρύματα σε μια ιδιόρρυθμη αγορά. Αυτή η μεταρρύθμιση εισάγει έναν παράγοντα αλλαγής, μια νέα ανάγκη που μεταβάλλει τα κίνητρα, υποχρεώνει όλα τα υποσυστήματα να προσαρμοστούν στα νέα δεδομένα για να ‘επιζήσουν’ και να ευδοκιμήσουν.\nΣ’ αυτή τη βάση, «Χρήμα συν Μεταρρύθμιση», μπορούσε κατά τη γνώμη μου να υπάρξει ευρύτατη κοινωνική και πολιτική συναίνεση και μόνο τότε η αλλαγή του άρθρου 16 δε θα δημιουργεί το αίσθημα της εγκατάλειψης των δημόσιων πανεπιστημίων στην υποχρηματοδότηση, την κρατικίστικη, γραφειοκρατική και συντεχνιακή αποδιάρθρωση. Η αλλαγή του άρθρου 16 πρέπει να προβλέπει αυτόν τον αυτόνομο ιδιαίτερο τύπο των πανεπιστημιακών ιδρυμάτων απελευθερωμένων από το δημόσιο λογιστικό και τη δυνατότητα ίδρυσης νέων, μη κρατικών μη κερδοσκοπικών με τα ίδια πιστοποιημένα στάνταρτ ποιότητας. Εάν δεν υπάρξει αυτή η ευρύτατη πολιτική συμφωνία το ΠΑΣΟΚ θα πρέπει να αφήσει τη διαχείριση της αλλαγής του άρθρου 16 στην επόμενη βουλή με την υποχρεωτική ψήφο των 180 βουλευτών. Φοβούμαι πάντως ότι το πολιτικό σύστημα ανίκανο να πετύχει τη μεταρρύθμιση πετά την μπάλα στην εξέδρα με το άρθρο 16, όπως κάνει σ΄ όλα τα μεγάλα διαρθρωτικά προβλήματα.


TWO - The Acoustic Duo @ Corso Cafe-bar (9/4/2016)\nΠαρασκευή, Απριλίου 08, 2016 Vaggy Giannopoulou\nΣάββατο 9 Απριλίου στις 10:30\nΠολυτεχνείου 34, Πολύγυρος - Χαλκιδική\nΤο πρόγραμμα που παρουσιάζουν μαζί είναι καθαρά ακουστικό, αποτελούμενο από παραδοσιακά και σύγχρονα blues, κλασικά ροκ κομμάτια και μπαλάντες. Πρόκειται για ένα all time classic σετ από τραγούδια που αγαπήθηκαν από ακροατήρια όλων των γούστων και ειδών ,διασκευασμένα με μοναδικά προσωπικό τρόπο, κομμένα και ραμμένα θα έλεγε κανείς στο ταλέντο δυο μουσικών πού έχουν γράψει την δική τους ιστορία στη σύγχρονη μουσική της Ελλάδας.Η μοναδική φωνή του Βασίλη δένει άψογα με την εκρηκτική κιθάρα του Νίκου, ενώ το ντουέτο των ακουστικών κιθάρων και φωνών ακούγεται τόσο πλήρες που είναι δύσκολο να συνειδητοποιήσει κανείς ότι προέρχεται από δύο μόνο μουσικούς.Ενα ντουέτο που δεν πρέπει να χάσετε.\nΟ Νίκος Ντουνούσης πρωτοασχολήθηκε με τη μουσική στα τέλη της δεκαετίας του 70. Με φίλους από το σχολείο ιδρύει το συγκρότημα « GHETTO » που κινείται στο χώρο της καθαρά ανεξάρτητης rock n roll σκηνής. Το 1983-84 συνεργάζεται με τους BLUES GANG και το 1985 γίνεται βασικό τους μέλος. Το 1986 η μπάντα μετονομάζεται σε Blues Wire. Οι Blues Wire θα στηρίξουν για πολλά χρόνια τους δύο βασικούς χώρους ζωντανής μουσικής της Θεσσαλονίκης: το Παραρλάμα ‘86-’90 και το Μύλο ‘91-‘96. Συνεχίζουν την πορεία τους με μία μεγάλη δισκογραφία, συναυλίες σε όλη την Ελλάδα και συμμετοχή σε Blues Φεστιβάλ της Ευρώπης, έως το 1995, όταν ο Νίκος αποχωρεί, για να συστήσει το προσωπικό τρίο NICK and the BACKBONE.\nΤην περίοδο 2000 - 2009 πραγματοποιεί αρκετές επιτυχημένες περιοδείες σε συνεργασία με τον Nick Gravenitis και συνεργάζεται με άλλους καλλιτέχνες του BLUES, όπως o Louisiana Red, ο Johhny Nicolas η Nelly Travis και ο Phill Guy. Η πρώτη του δισκογραφική δουλειά κυκλοφόρησε το 1999 με τίτλο :Cracking Under Pressure από την Ano Kato Records.\nΟ Βασίλης Παπαδόπουλος τραγουδάει πολλά χρόνια έχοντας ξεκινήσει την καριέρα του σε γνωστά ροκ συγκροτήματα της Θεσσαλονίκης με αγγλικό στίχο. Υπήρξε ο ιθύνων νους πίσω από τη διασκευή του «Τείχους» των Pink Floyd στα ελληνικά. Η «Στοιχειωμένη Συντροφιά» είναι το πρώτο προσωπικό άλμπουμ του. Η μουσική του κινείται στο χώρο της μπαλάντας και του ροκ. Πρόσφατα κυκλοφόρησε και η νέα του δισκογραφική δουλειά SOLOW.\nPosted in: BLUES , Live , Nick Dounousis , ROCK , Two , Vasilis Papadopoulos


Spirit Fleet (Σίδνεϊ, Αυστραλία) - Κριτικές - TripAdvisor\nSpirit Fleet, Σίδνεϊ - Κριτικές\nΝο 95 από 138 Εκδρομές με σκάφος και θαλάσσια σπορ - Σίδνεϊ\nΗμέρα Αυστραλίας 2018 Γιορτές Κρουαζιέρας\nΤι απόλυτη ευχαρίστηση ήταν να βρίσκεστε στο λιμάνι που γιορτάζει την Ημέρα της Αυστραλίας στο Πυριόχαρτο του Ασημιού. Το προσωπικό του Silver Spirit, ο Bradley, ο Thomasin και η φιλοξενία του προσωπικού ήταν πέντε αστέρων. Ο 60χλμ cruiser ήταν φανταστικό, πολύ καθαρό και άνετο. Η...εξυπηρέτηση πελατών της Thomasin από την πρώτη τηλεφωνική έρευνα που έκανα δεν θα μπορούσε να ήταν καλύτερη. Ήταν φανταστικό. Θα ήθελα ιδιαίτερα να συστήσω Silver Spirit.Περισσότερα\nΟ/η Thomasin L, Owner του Spirit Fleet, έχει απαντήσει σε αυτή την κριτικήΑπάντηση: 7 Φεβρουαρίου 2018\nΕίχε μια υπέροχη κρουαζιέρα σε αυτό το σκάφος την Ημέρα της Αυστραλίας. Το προσωπικό ήταν πολύ επαγγελματικό και φιλικό. Υπήρξε μόνο ένας μικρός αριθμός επισκεπτών στην κρουαζιέρα που σας επέτρεψε να έχετε άνετη πρόσβαση σε όλες τις περιοχές του σκάφους.Περισσότερα\nΚλείσαμε το Silver Spirit για το Χριστουγεννιάτικο πάρτι εργασίας μας. Βρήκαμε την όλη εμπειρία υπέροχη. Κλείσαμε αυτό απευθείας με τους ιδιοκτήτες, ώστε να είχαμε εξαιρετική αλληλογραφία. Τη νύχτα λάβαμε ένα ζεστό και φιλικό χαιρετισμό. Όλοι οι πελάτες μας βρήκαν το προσωπικό πολύ εξυπηρετικό και εξυπηρετικό....Το σκάφος είναι όμορφο και πολύ καλά συντηρημένο. Κλείσαμε επίσης, ως επιπλέον, την εμπειρία λήψης με λέιζερ, την οποία όλοι απολάμβαναν απόλυτα. Θα το συνιστούσα ιδιαίτερα.Περισσότερα\nΟ/η Thomasin L, Owner του Spirit Fleet, έχει απαντήσει σε αυτή την κριτικήΑπάντηση: 13 Δεκεμβρίου 2017\nΔιασκεδαστική Αστυνομία και κακή δεοντολογία\nΤι πλήρη απογοήτευση, με πάρα πολλούς τρόπους. Ξεκίνησε με εμάς εκτινάσσουν 30 λεπτά καθυστέρηση - περιμέναμε από τη βροχή, δεν είναι δικό τους σφάλμα με τον καιρό, αλλά δεν εξετάζει με κρατώντας μας περιμένουν. Γρήγορη αναζήτηση προς τα εμπρός σε δύο ώρες αργότερα και άφησε...μια ώρα νωρίτερα, σε λάθος τοποθεσία χωρίς καμία εξήγηση. Τα σωματικά ανάγκασε το σκάφος. Απόλυτη buzzkill. Έχω πάει σε πολλά μέρη του σκάφους όπως αυτό στο παρελθόν και είναι η πρώτη φορά που έχω ποτέ μείνει αίσθηση θυμωμένος, νιώθω εξαπατημένος και αηδιασμένη σε ό,τι ήταν δύο ώρες υπηρεσίας κακόκεφο. Αν θέλετε να τηλεφωνήσετε κάτι το ανοιχτό μπαρ, αναμένουν ανθρώπους να πίνουν και δεν θα πρέπει να εκτελείται από το οινόπνευμα μια ώρα. Απλά αξιοθρήνητο προσπάθεια από το πλήρωμα του σκάφους.Περισσότερα\nΟ/η Thomasin L, Owner του Spirit Fleet, έχει απαντήσει σε αυτή την κριτικήΑπάντηση: 29 Απριλίου 2017\nΤο μεγαλύτερο όμως εξακολουθεί να είναι εξαιρετική\nΈχουμε πλεύσει από τη Βενετία στη Ρώμη την ασημένια πνεύμα τον Οκτώβριο. Μολονότι είχε αποπλεύσει με Silversea επανειλημμένα αυτή ήταν η πρώτη μου κρουαζιέρα στο πνεύμα. Μου άρεσε! ! Το φαγητό ήταν καλό, το προσωπικό ήταν εξαιρετικό και το εξαιρετικό σέρβις. Το master για ταξίδι...μας ήταν Captain Mino Pontillo με τους οποίους είχα πέρασε πολλές φορές στο παρελθόν. Εκτός από το γεγονός ότι είναι μια πολύ έμπειροι ναυτικοί είναι επίσης μια εξαιρετική οικοδέσποινα και έχει μια καλή αίσθηση του χιούμορ. Η Formula Silversea είναι εκείνη που ταιριάζει πολύ καλά και θα ήθελα σίγουρα να πλέουν μαζί τους και πάλι, στην πραγματικότητα έχω ήδη δύο πιο κρουαζιέρες κράτηση σε 2017 ! ! Συνιστάται ανεπιφύλακτα! !Περισσότερα\nΑπολαύσαμε ένα υπέροχο βράδυ στο MV Silver πνεύμα για την 40η επέτειο του γάμου μας. Το πλήρωμα ήταν υπέροχο και μας πήγαν σε ένα μαγικό κρουαζιέρα στο ηλιοβασίλεμα. Εμείς στάσιμων απέναντι από την Όπερα και το απολαύσαμε ένα πεντανόστιμο δείπνο επί του σκάφους. Σας ευχαριστώ...Silver πνεύμα!Περισσότερα\nΟ/η Thomasin L, Manager του Spirit Fleet, έχει απαντήσει σε αυτή την κριτικήΑπάντηση: 9 Μαΐου 2016\nΥπέροχη μέρα στο λιμάνι!\nΈκλεισα Silver πνεύμα για το έργο μας το χριστουγεννιάτικο πάρτι. Είχαμε το σκάφος να αναρωτηθούμε για 4 ώρες. Το πλήρωμα ήταν τόσο εξυπηρετικοί, ο πλοίαρχος πήγε εκεί που θέλαμε να πάμε, ακόμη και ας σταματήσουμε να κολυμπήσεις! Παραγγείλαμε μπάρμπεκιου τους μενού, αλλά αγοράζεις τα ποτά....Για να είμαι ειλικρινής, θα ήταν ευκολότερο να αγοράσουν τα ποτά στο μπαρ τους! (αλλά είχα έναν προϋπολογισμό για να εμμείνουμε σε). Είμαστε κράτηση και πάλι για το επόμενο έτος, ο καθένας είχε τόσο καλά και δεν χρειάζεται να ανησυχείτε για τίποτα.Περισσότερα\nΛάβετε γρήγορα απαντήσεις από το προσωπικό του Spirit Fleet και από προηγούμενους επισκέπτες.


Σχετικά με την εγκύκλιο για τον προσδιορισμό κενών-πλεονασμάτων και τη συνεδρίαση του ΠΥΣΔΕ Κέρκυρας στις 21/4 | AlfaVita - Εκπαιδευτικό Ενημερωτικό Δίκτυο\nΣχετικά με την εγκύκλιο για τον προσδιορισμό κενών-πλεονασμάτων και τη συνεδρίαση του ΠΥΣΔΕ Κέρκυρας στις 21/4\nΔημοσιεύτηκε: Πέμπτη, 20 Απρίλιος, 2017 - 10:21 | Στην Κατηγορία:\n«Το Υπουργείο Παιδείας εξέδωσε εγκύκλιο για τον προσδιορισμό κενών -πλεονασμάτων ενόψει των μεταθέσεων για το σχολικό έτος 2017-2018. Η εγκύκλιος, που έχει ημερομηνία έκδοσης 7/4/2017, κοινοποιήθηκε στις Διευθύνσεις και τα ΠΥΣΔΕ στις 10/4/2017, που τα σχολεία είναι κλειστά λόγω διακοπών του Πάσχα.\nΗ εγκύκλιος απαιτεί από τις Διευθύνσεις να συγκεντρώσουν πίνακες Α συμπληρωμένους από τους Διευθυντές των κλειστών σχολείων. Στη συνέχεια θα πρέπει να αποσταλούν οι πίνακες Γ από τις ΔΔΕ μετά τη γνώμη των ΠΥΣΔΕ έως τις 13/4. Επιπροσθέτως, αναφέρουμε ότι στον πίνακα που καλούνται να συμπληρώσουν, δεν υπάρχει η στήλη «εκτίμηση του ΠΥΣΔΕ.»\nΚαι ενώ με προφορική εντολή στις Περιφερειακές Δ/νσεις , μετά από την αντίδραση ΕΛΜΕ και ΟΛΜΕ, η εγκύκλιος αποσιωπήθηκε, την Παρασκευή 21/4/2017 καλούνται οι αιρετοί στο ΠΥΣΔΕ Κέρκυρας με θέμα τον προσδιορισμό των κενών- πλεονασμάτων, χωρίς να έχει υπάρξει νέα εγκύκλιος(!) και με τα σχολεία κλειστά.\nΜε την εγκύκλιο αυτή το Υπουργείο προσπαθεί με πλάγιο τρόπο να διαμορφώσει το «περιβάλλον» των μεταθέσεων. Είναι φανερό, τόσο από την ίδια την διαδικασία όσο και από το περιεχόμενο που αυτή έχει, πως η κυβέρνηση παίρνει πιο άμεσα στα χέρια της την υπόθεση της διαμόρφωσης των κενών και των πλεονασμάτων, στο πλαίσιο της συνολικότερης αντιλαϊκής πολιτικής.\nΕκείνο που προωθούν είναι η ασφυκτικότερη πίεση για περιστολή των αναγκών άρα και των δαπανών! Εξαφανίζουν τα κενά και βγάζουν πλεονάσματα, που θα τροφοδοτήσουν την «κινητικότητα». Η κυβέρνηση, προετοιμάζει περιορισμό των μεταθέσεων, νέο κλείσιμο τμημάτων και περιορισμό στις προσλήψεις αναπληρωτών!\nΑπαιτούμε το Υπουργείο να αποσύρει την εγκύκλιο και να εκδώσει νέα για μετά τις γιορτές, στην οποία να αποτυπώνονται τα κενά με βάση τις πραγματικές ανάγκες των σχολείων (πχ 20 το πολύ μαθητές ανά τμήμα) και σύμφωνα με τις θέσεις του κλάδου. Να διασφαλιστεί ότι θα πραγματοποιηθούν μεταθέσεις – διορισμοί που θα καλύψουν τις ανάγκες αυτές.\nΕΛΜΕ Κέρκυρας: Ψήφισμα- Καταγγελία για τη σύλληψη συναδέλφων της Α’ ΕΛΜΕ Θεσσαλονίκης\nΕΛΜΕ Κέρκυρας: Απόφαση ΓΣ και πρόγραμμα δράσης\nΠρόσκληση σε συζήτηση «Αλλαγές στην Εκπαίδευση – Νέο Λύκειο»,στο Γυμνάσιο Λευκίμμης\nΕΛΜΕ Κέρκυρας: Εκτακτη γενική συνέλευση 7/3


ΣΑΜΑΡΤΖΗ ΧΡΙΣΤΙΝΑ-ΜΑΡΙΑ Τι γίνεται στο κόσμο μας; 0\nΤην Πέμπτη 24 Φεβρουαρίου στις 5:00 το πρωί ήχησαν οι σειρήνες των βομβαρδισμών στην Ουκρανία. Ο περισσότερος κόσμος εγκατέλειψε τα σπίτια του και έτρεξε σε καταφύγια.\nΟ Ρώσος πρωθυπουργός, Βλαντιμίρ Πούτιν, θεωρεί την Ουκρανία και τη Ρωσία αχώριστες, «έναν λαό, ένα ενιαίο σύνολο». Αμφισβήτησε, ουσιαστικά, την ύπαρξη της Ουκρανίας, αναφέροντας ότι έχουν παρόμοια γλώσσα, κοινή ιστορία και πολιτισμό. Η Ουκρανία ήταν μέρος της Σοβιετικής Ένωσης, πριν την κατάρρευσή της, στο τέλος του Ψυχρού Πολέμου, το 1991, και συνορεύει, ανατολικά, με τη Ρωσία. Η διάλυση της Σοβιετικής Ένωσης είχε αρνητικές συνέπειες στην οικονομία της Ρωσίας, μείωσε τα εδάφη της και αποδεκάτισε τον πληθυσμό της. Αποδυνάμωσε, ακόμη, την εικόνα της Ρωσίας ως υπερδύναμη και, όπως θεώρησε η Μόσχα, την κατέστησε περισσότερο ευάλωτη σε επιθέσεις, μετά τη γνωστοποίηση των προθέσεων της Ουκρανίας να ενταχθεί στον Οργανισμό Βορειοατλαντικού Συμφώνου (ΝΑΤΟ) και την Ευρωπαϊκή Ένωση.\nΜέχρι σήμερα ο απολογισμός των καταγεγραμμένων θυμάτων από τη ρωσική εισβολή, ανέρχεται σε 352 αμάχους νεκρούς από τις επιθέσεις και πάνω από 1.680 τραυματίες. Στους 10 έχουν φτάσει οι Έλληνες νεκροί στην ανατολική Ουκρανία ύστερα από βομβαρδισμούς, το Σάββατο 26/2.\nΟι πρώτοι πρόσφυγες από την Ουκρανία που κατέφθασαν στην Ελλάδα, διέφυγαν ως τη Ρουμανία με τα πόδια, οι περισσότεροι έχουν συγγενείς που ζουν μόνιμα στη χώρα μας, ενώ κάποιοι είναι Έλληνες ομογενείς.\nΤα θύματα του πολέμου είναι πάντοτε οι απλοί άνθρωποι που δε φταίνε σε τίποτε. Τα παιχνίδια των ισχυρών παίζονται στις πλάτες τους, όπως έχει δείξει η ιστορία.\nΜακάρι αυτός ο πόλεμος να λήξει γρήγορα.\nΠηγή εικόνας άρθρου: Capital.gr


Renault City K-ZE: Θα έχει αυτονομία 250 χιλιόμετρα αλλά δεν θα έρθει Ευρώπη πριν το 2021 Renault City K-ZE: Θα έχει αυτονομία 250 χιλιόμετρα αλλά δεν θα έρθει Ευρώπη πριν το 2021\nRenault City K-ZE: Θα έχει αυτονομία 250 χιλιόμετρα αλλά δεν θα έρθει Ευρώπη πριν το 2021\n16/04/2019 Χάρης Αναγνωστόπουλος\tΣχολιάστε\nΣτο Σαλόνι Αυτοκινήτου της Σαγκάη, αποκαλύφθηκε το νέο Renault City K-ZE, του οποίου οι πωλήσεις να ξεκινήσουν στην Κίνα αργότερα το 2019.\nΤο Renault City K-ZE είναι μία ηλεκτρική έκδοση του crossover Renault Kwid, ενός φθηνού και μικρού SUV που δεν είναι διαθέσιμο στην Ευρώπη. Αν και το ηλεκτρικό crossover θα κυκλοφορήσει αρχικά στην Κίνα, η Renault είναι ανοικτή στην ιδέα να ξεκινήσει τη διάθεση του και στην Ευρώπη, αλλά όχι πριν το 2021.\nΤα χαρακτηριστικά και οι επιδόσεις του Renault City K-ZE δεν έχουν επιβεβαιωθεί, αλλά η βασική έκδοση που αποκαλύφθηκε πέρυσι στοχεύει να προσφέρει 250 χιλιόμετρα αυτονομία με μια μόνο φόρτιση.\nΠαρόλο που η αυτονομία του Renault City K-ZE είναι αρκετά μικρότερη από αυτή που προσφέρει ο ανταγωνισμός, η εταιρεία δήλωσε ότι το ηλεκτρικό crossover θα είναι κατάλληλο για μετακινήσεις εντός πόλης. Επίσης, η Renault δεν ανακοίνωσε την τιμή του νέου της ηλεκτρικού αυτοκινήτου, αν και με βάση τα όσα γνωρίζουμε μάλλον θα είναι αρκετά προσιτή.\nΌσον αφορά το εσωτερικό του Renault City K-ZE, είναι σχεδόν πανομοιότυπο με αυτό του Renault Kwid. Το ταμπλό διαθέτει οθόνη αφής οκτώ ιντσών, με οθόνη ψυχαγωγίας και δορυφορική πλοήγηση. Επίσης, το Renault City K-ZE είναι συμβατό με 4G και και διαθέτει λειτουργία φωνητικού ελέγχου. Τέλος, το πορτ-μπαγκάζ του Renault City K-ZE έχει χωρητικότητα 300 λίτρων.\nΤο Renault City K-ZE θα κατασκευαστεί στην Κίνα ως μέρος μιας κοινοπραξίας μεταξύ της Renault, της Nissan, της Mitsubishi και της κινεζικής αυτοκινητοβιομηχανίας Dongfeng. Η Renault σκοπεύει να πουλήσει 550.000 ηλεκτρικά αυτοκίνητα στην Κίνα έως το 2022, με το Renault City K-ZE να έχει τεθεί σε μεγάλο βαθμό ως συντελεστής στο στόχο αυτό.\nΑν τελικά κυκλοφορήσει στην Ευρώπη, θα προσφέρει στους καταναλωτές μία εναλλακτική επιλογή μεταξύ αυτού και του Renault ZOE.\nΠροηγούμενες δημοσιεύσειςVolkswagen: “Δείχνει” την Κίνα ως παγκόσμιο κέντρο αυτόνομης οδήγησηςΕπόμενες δημοσιεύσειςINFINITI Qs Inspiration: Το μέλλον της ηλεκτροκίνησης μέσα από τα μάτια της Nissan


Κορωνοϊός - Χιλή: Πάνω από 10.000 θάνατοι\nΚορωνοϊός Χιλή Πανδημία\n06/07/2020, 03:35 1\nΤουλάχιστον 2.078 άνθρωποι νοσηλεύονται σε δημόσια και ιδιωτικά νοσοκομεία, εκ των οποίων 1.736 είναι διασωληνωμένοι σε μηχανήματα τεχνητής υποστήριξης της αναπνοής - Τουλάχιστον 385 βρίσκονται σε κρίσιμη κατάσταση\nΣτον εβδομαδιαίο απολογισμό του, το υπουργείο Υγείας της Χιλής διευκρίνισε πως ο απολογισμός της πανδημίας του κορωνοϊού έχει πλέον φθάσει τους 10.159 νεκρούς, συμπεριλαμβανομένων 7.057 περιπτώσεων που η αιτία θανάτου επιβεβαιώθηκε ότι ήταν η COVID-19 και άλλων 3.102 που «πιθανόν» η αιτία θανάτου ήταν το οξύ σύνδρομο του αναπνευστικού συστήματος που προκαλεί η μόλυνση από τον SARS-CoV-2.\nΣε όλη τη χώρα της Λατινικής Αμερικής καταμετρώνται 28.194 ενεργές περιπτώσεις. Έχουν εισαχθεί σε νοσοκομεία, βρίσκονται στα 150 και πλέον κέντρα απομόνωσης που έχουν δημιουργηθεί από τις αρχές, ή έχουν τεθεί σε καραντίνα στα σπίτια τους. Τουλάχιστον 2.078 άνθρωποι νοσηλεύονται σε δημόσια και ιδιωτικά νοσοκομεία, εκ των οποίων 1.736 είναι διασωληνωμένοι σε μηχανήματα τεχνητής υποστήριξης της αναπνοής. Τουλάχιστον 385 βρίσκονται σε κρίσιμη κατάσταση.\nΣυγγνώμη, πως κάθεστε και γράφετε τέτοιες ανακρίβειες ; Δίνετε τον ακριβή αριθμό όσον αφορά τα κρούσματα, αλλα εγκληματικά ανακριβή αυτόν για τα θύματα. Υπάρχουν 6.308 και όχι, όπως λέτε, πάνω από 10.000 !!!!!!!!!!!!!!!!Και χαρακτηρίζω εγκληματική αυτή την επιπολαιότητα -εκτός κι αν γράφετε ό,τι νάναι για εντυτπωσιασμό και εκφοβισμό - διότι με τέτοια πράμματα αρχίζει να επηρεάζεται αρνητικά η κοινή γνώμη και να αμφισβητεί τα πάντα.


Κοινωνικό μέρισμα: Ποιοι και πότε θα πάρουν τον Χριστουγεννιάτικο μποναμά - Αναλυτικός οδηγός | ErmisNews.gr\nΕπίδομα ίσο με το ήμισυ του καταβαλλόμενου μηνιαίου βασικού μισθού θα καταβληθεί μαζί με τη μισθοδοσία Δεκεμβρίου στους υγειονομικούς των νοσοκομείων, των κέντρων υγείας και του ΕΚΑΒ. Κόστος περί τα 90 εκατ. ευρώ.\nΣυνταξιούχοι με ετήσιο ατομικό φορολογητέο εισόδημα έως 7.200 ευρώ και ετήσιο οικογενειακό φορολογητέο εισόδημα έως 14.400 ευρώ, καθώς και με συνολική φορολογική αξία ακίνητης περιουσίας του νοικοκυριού τους έως 200.000 ευρώ θα πάρουν ενίσχυση στα τέλη Δεκεμβρίου ύψους 250 ευρώ, συν 50 ευρώ για εξαρτώμενα μέλη. Το έκτακτο βοήθημα αναμένεται να καταβληθεί στις γιορτές, πιθανόν με την προκαταβολή των συντάξεων του νέου έτους, που τις τελευταίες χρονιές είθισται, να προκαταβάλλεται λίγο μετά, τις 20 Δεκεμβρίου. Το συνολικό κόστος του μέτρου είναι 205 εκατ. ευρώ.\nΟι δικαιούχοι επιδόματος ΑΜΕΑ του ΟΠΕΚΑ θα πάρουν ενίσχυση 250 ευρώ στα τέλη Δεκεμβρίου. Υπολογίζεται ότι είναι περίπου 173.000. Το κόστος του μέτρου είναι 43,5 εκατ.\nΕάν η φορολογητέα αξία της ακίνητης περιουσίας, όπως προκύπτει από τον ΕΝΦΙΑ του 2021, είναι υψηλότερη των 200.000 ευρώ, τότε το έκτακτο επίδομα χάνεται. Έτσι, συνταξιούχος με ένα ακίνητο ως πρώτη κατοικία και ένα εξοχικό στο χωριό, κινδυνεύει να μείνει εκτός καταβολών.\nΚίνδυνος απώλειας του έκτακτου επιδόματος υπάρχει και από τα τεκμήρια, αν και ισχύει έκπτωση 30% στα τεκμήρια για τους συνταξιούχους άνω των 65 ετών. Κινητές αξίες, οχήματα, σκάφη κλπ. δύναται να προκαλέσουν απώλεια της έκτακτης ενίσχυσης.\nΤην ενίσχυση θα λάβουν οι δικαιούχοι του επιδόματος ανασφαλίστων υπερήλικών του ΟΠΕΚΑ καθόσον η παροχή που λαμβάνουν είναι μικρότερη του πλαφόν (είναι 360 ευρώ) και πληρούν ήδη τα περιουσιακά κριτήρια που θα θέτει ο νόμος.\nΤην οικονομική ενίσχυση θα λάβουν όλοι οι συνταξιούχοι αγρότες δεδομένου ότι οι συντάξεις του πρώην ΟΓΑ, δεν ξεπερνούν τα 450 ευρώ.\nΕπίσης ακόμα δεν έχει διευκρινιστεί αν η προσαύξηση των 50 ευρώ θα έχει κάποιο «κόφτη» για τα εξαρτώμενη μέλη.\nΚρίσιμο είναι επίσης να διευκρινιστεί τι θα συμβεί με εκείνους τους χαμηλοσυνταξιούχους που λαμβάνουν παροχές από το εξωτερικό. Η εξαγγελία κινείται στην κατεύθυνση του αποκλεισμού για όσους λαμβάνουν παροχές που στο άθροισμά τους με την ελληνική σύνταξη, ξεπερνά τα 600 ευρώ ανά μήνα.\nΤέλος σημαντικό είναι να διευκρινιστεί αν το ποσό των 600 ευρώ περιλαμβάνει και τις επικουρικές συντάξεις και τα μερίσματα για να διαπιστωθεί αν αρκετοί συνταξιούχοι θα χάσουν την ειδική οικονομική ενίσχυση.\nΠροηγούμενο άρθρο Προηγούμενο άρθρο Κορονοϊός: Δραματική προειδοποίηση ECDC στις χώρες της ΕΕ – Πάρτε μέτρα πριν είναι αργά\nΕπόμενο άρθρο Επόμενο άρθρο Ανοιχτός ο δρόμος του Κρυονερίου


Σίσσυ Χρηστίδου: Τα post των ΔΙΑΚΟΠΩΝ 2020 απο την Κέρκυρα!!! - Freegossip\nΣίσσυ Χρηστίδου: Τα post των ΔΙΑΚΟΠΩΝ 2020 Για άλλη μια φορά, η όμορφη παρουσιάστρια οργάνωσε κοινές διακοπές με τη Μαρία Κορινθίου την οποία έχουν ταξιδέψει και στο παρελθόν μαζί.\nΟι δύο κυρίες της showbiz επέλεξαν την Κέρκυρα, όπου και δημοσιεύσαν σχετικά βίντεο και φωτογραφίες στους λογαριασμούς τους στο Instagram. Εκεί βρέθηκε και ο σύζυγος της ηθοποιού, Γιάννης Αϊβάζης.\nΗ παρουσιάστρια μάλιστα διανύει ένα από τα πιο ιδιαίτερα καλοκαίρια της ζωής της, αφού, αφού εκτός από τις χαλαρές στιγμές με τα παιδιά της, η Σίσσυ Χρηστίδου απολαμβάνει τη νέα της σιλουέτα. Η απώλεια αρκετών κιλών έχουν ανανεώσει κατά πολύ την ίδια, η οποία δείχνει να προσέχει επιμελώς την εξωτερική της εμφάνιση. Σίσσυ Χρηστίδου: Τα post των ΔΙΑΚΟΠΩΝ 2020\nPost, από, διακοπών, Κέρκυρα, Σίσσυ Χρηστίδου, τα, την, τον


Λεβάντε - Ρεάλ Μαδρίτης 0-5 (highlights) - SportLiveStreamer.gr Λεβάντε - Ρεάλ Μαδρίτης 0-5 (highlights)\nHome Ευρώπη Ισπανία Ρεάλ Μαδρίτης Λεβάντε - Ρεάλ Μαδρίτης 0-5 (highlights)\nΛεβάντε - Ρεάλ Μαδρίτης 0-5 (highlights)\nStreamerakias στις 12:20 π.μ. Ευρώπη, Ισπανία, Ρεάλ Μαδρίτης,\nΑπό πεντάρα σε πεντάρα πετάει η Ρεάλ Μαδρίτης! Με τον Κριστιάνο να φτάνει τα 15 γκολ (κάνοντας ρεκόρ), η βασίλισσα διέλυσε εκτός έδρας την Λεβάντε (5-0) και όσο περνάει ο καιρός όλο και φορτσάρει.\nΦόβο και τρόμο συνεχίζει να σκορπά στο διάβα της η Ρεάλ Μαδρίτης!\nΑυτή τη φορά «θύμα» της ήταν η Λεβάντε η οποία δεν κατάφερε να προβάλλει αντίσταση και διασύρθηκε... φυσιολογικά με σκορ 5-0!\nΣτο 13’ ο Κριστιάνο Ρονάλντο βρήκε δίχτυα με πέναλτι (το οποίο κέρδισε ο Τσιτσαρίτο), με τον Μεξικανό στο 38’ να διπλασιάζει τα τέρματα της βασίλισσας και να αρπάζει απ’ τα μαλλιά την ευκαιρία που του ‘δωσε ο Αντσελότι για να ξεκινήσει βασικός.\nΜε τη συμπλήρωση μιας ώρας παιχνιδιού, ο «CR7» σκόραρε ξανά -με εξαιρετικό σόλο- κι έφτασε τα 15 φετινά τέρματα στην Πριμέρα, όντας ο πρώτος στην ιστορία που φτάνει σε τέτοιο νούμερο μετά το πέρας των οκτώ αγωνιστικών!\nΣτη συνέχεια ήταν η σειρά των Χάμες Ροντρίγκεζ (66’) και Ίσκο (82’) να πετύχουν εξίσου πολύ όμορφα γκολ, να δουν το όνομά τους στον πίνακα των σκόρερ και να διαμορφώσουν ουσιαστικά το τελικό 5-0 που κράτησε βυθισμένη την ομάδα των Βύντρα, Καράμπέλα (που κανείς δεν έπαιξε), ενώ απ’ την άλλη οι πρωταθλητές Ευρώπης παραμένουν σε τροχιά κορυφής.


Επενδύει στην τουριστική κρουαζιέρα η Λεμεσός\nΣύσκεψη στο Δημοτικό Μέγαρο συγκάλεσε σήμερα (26-03-2018) ο Δήμαρχος Λεμεσού, κ. Νίκος Νικολαΐδης με θέμα την προώθηση του τουρισμού κρουαζιέρας. Στη σύσκεψη συμμετείχαν εκπρόσωποι από τον ΚΟΤ, το Κυπριακό Ναυτιλιακό Επιμελητήριο, το Γαλλοκυπριακό Εμπορικό Επιμελητήριο, και την DP World που διαχειρίζεται την επιβατική κίνηση του λιμανιού.\nΌπως αναφέρει ο Δήμος, όλοι οι εμπλεκόμενοι φορείς συμφώνησαν στην προώθηση μιας σειράς δράσεων με στόχο την επανατοποθέτηση της Λεμεσού στο χάρτη της τουριστικής κρουαζιέρας ως ενός σημαντικού τουριστικού προορισμού. Κοινή διαπίστωση ήταν ότι η στρατηγική θέση της Λεμεσού σε σχέση με τη γύρω περιοχή της Ανατολικής Μεσογείου θα επιτρέπει τη σύνδεση προορισμών όπως είναι η Αίγυπτος, το Ισραήλ και ο Λίβανος με την Ελλάδα και την υπόλοιπη Ευρώπη.\nΟ Δήμαρχος Λεμεσού κ. Νίκος Νικολαΐδης αναφέρθηκε επίσης στην πρόσφατη επίσκεψη της αντιπροσωπείας του Δήμου Λεμεσού στη Μασσαλία, στην οποία έγινε η παρουσίαση της Λεμεσού ως προορισμός κρουαζιέρας με πολύ ευνοϊκά σχόλια από τους παριστάμενους.\nΜέσα στα πλαίσια αυτά διοργανώνεται στις 22 Απριλίου μια ενημερωτική επίσκεψη, σε συνεργασία με τον ΚΟΤ την DP World και την Χάιφα, από μεγάλους διοργανωτές κρουαζιέρων που έχουν ως βάση το Μαϊάμι με στόχο την προβολή της Λεμεσού ως πολύ σημαντικού προορισμού κρουαζιέρας. Παράλληλα γίνονται προσπάθειες να προβληθεί η Κυπριακή φιλοξενία, μέσα από τη συνέχιση και αναβάθμιση των εκδηλώσεων υποδοχής στο χώρο του Νέου Λιμανιού που περιλαμβάνει κυπριακούς χορούς και κυπριακά εδέσματα.\nΣύμφωνα με δηλώσεις του κ Νικολαΐδη στόχος όλων των εμπλεκόμενων φορέων είναι μέσα από την κατάλληλη προετοιμασία, στα επόμενα δύο χρόνια να γίνει ξανά η Λεμεσός ένας σημαντικός προορισμός κρουαζιέρας.\nMore : Δήμαρχος Λεμεσού, Ευρώπη, ΚΟΤ, Λεμεσός, Ναυτιλιακό Επιμελητήριο, Νίκος Νικολαΐδης, τουριστική κρουαζιέρα\nΜικροί και μεγάλοι απόλαυσαν την παράσταση ‘’8 Νταν στην Κιβωτό’’ στο Δήμο Αγίας Νάπας\n‘’ΜέΡΑ25’’ το νέο κόμμα του Γιάνη Βαρουφάκη